text:
Kilo ta hasi ku Kòrsou ta úniko? Outentisidat. Pa siglo kaba ta eksistí un riku, hospitalario i vibrante kultura. E patrimonio ta parsialmente europeo i parsialmente afrikano i riba e isla nos ta haña mas ku 50 nashonalidat. Ademas di la lenga vernákulo, Papiamentu, ta papia tambe hulandes, ingles i spañó.
Un bishita na Willemstad ta trese kultura di ántes i moderno huntu. Arkitektura di e siudat portuario vibrante akí, e aktividatnan i e barionan vibrante ta forma e sentro históriko di e isla.
E isla ofresé tambe na e bishitantenan, playa eksklusivo, lugá pa praktiká buseo, un arkitektura interesante i hopi aktividat i aventura pa tur hende. Loke ta mas fabuloso di e eksplorashon di Curaçao ta ku bo ta sinti ku ainda no a deskubrí tur kos.


c: text/html

text:
Diahuebs atardi nos young ambassadors Sheqayli Ascencion y Jahmani Eisden hunto cu coach Edgar ‘Gachi’ Erasmus y Monique Ras hefe di e delegacion, a sali rumbo pa Russia. Durante un ceremonia na nos aeropuerto den presencia di familiars, amistadnan, teamnan di futbol di LIFIDA SV Atletico Santa Fe y FC San Nicolas, representantenan di Arubaanse Voetbal Bond, Sr. Richard Dijkhoff President di Arubaanse Voetbal Bond a hiba palabra y desea nos young ambassadors un bon biahe y hopi exito na cu nan participacion na e Football for Friendship Children’s Social Program. Tambe a duna un speech e representante di Digicel Aruba Sra. Keyla di departamento di human resources, cu a regala nos dos young ambassadors un smartphone cu un linia,un number di telefon, esaki ta essencial especialmente pa nos young journalist Sheqayli Ascencion pa asina e por comunica apart via su number di Digicel dunando tur informacion di e actividadnan, e eventonan di F4F na nos prensa local y tambe na F4F International Media Press Center. Diabierna atardi e delegacion a jega Moscow, unda nan a ser ricibi pa e committee di F4F y diasabra dia 9 di juni nan actividadnan ta cuminsa cu un camp despues sigi pa e F4F World Championship y despues sigi pa e Forum y tambe nan lo ta presente den Luzhniki Stadium na Moscow pa e opening ceremonie di FIFA World Cup 2018.
AVB
Delegacion di Aruba a sali rumbo pa Moscow-Russia
More in AVB
-
Campeonato 2021/2022 di AVB dedica na 4 baluarte
Manera ta custumber di tur aña, AVB ta dedica e campeonato na personanan cu...
-
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba...
-
Curso basico di referee a cuminsa
Diabierna 30 di juli AVB a cuminsa cu curso basico di referee, esaki ta...
-
Investigacion riba proceso di inscripcion pa torneo di futbol
Recientemente e organisacion di futbol, Sport Vereniging Racing Club Aruba, SV RCA, a entrega...

robotstxt: allowed

filter: keep


text:
Scirbi pa Edselyn Figaroa y ilustra y diseña pa Leidys Ledezma
Ta masha importante pa nos muchanan ta bon informa tocante di historia di nos pais, nos tradicion y nos celebracionnan cultural. Desde su entrada como e mandatario encarga cu Cultura, Minister Xiomara Maduro a bin cu un maneho pa educa y informa nos muchanan y asina Ministerio di Cultura hunto Comision Celebracion Dianan Nacional a bin ta percura pa scolnan ricibi material informativo y ilustrativo di nos Dianan Nacional y Fiestanan Cultural.
Pa locual t’e celebracion di Dia di Himno y Bandera e aña aki den cual Aruba ta celebra cu 45 aña pasa nos a hisa e bandera di Aruba y a canta ‘Aruba Dushi Tera’ pa prome biaha como nos Himno di Aruba, tur alumno di scolnan preparatorio, basico y enseñansa special a ricibi un buki ilustrativo cu tin como titulo: “Mucha Crioyo Mi Ta” scirbi pa Edselyn Figaroa y ilustra y diseña pa Leidys Ledezma, un buki dedica na nos isla Aruba, caminda ta splica e historia riba nos himno y bandera como tambe material ilustrativo.


text:
sander castro
-
News
Sander y Aksel ta conta di nan experiencia
Atletanan di beach Aksel y Sander ta conta di nan experencia den e World Beach Games na Doha, QatarRead More »
-
News
Aksel y Sander ta cay venci
Atletanan di Beach Tennis Aksel Samardzic y Sander Castro a cay venci contra di Rodriguez y Ramos di SpaƱa Un…Read More »
-
News
Prome World Beach Games a start
E prome World Beach Games a cuminsa oficialmente na Qatar cu un Ceremonia di Apertura unda cu a mescla cultura…Read More »
-
News
Tur cos ta cla pa e weganan na Doha
Atletanan di Beach Tennis Aksel Samardzic y Sander Castro ta cla pa start nan competencia manjan na Doha, Qatar. Hunto…Read More »
-
News
Entrenamento a cuminsa na Qatar
Atletanan Samardzic y Castro a entrena bou condicion di un temperatura extremo. Ta haci awe diabierna 35 grado celcius of…Read More »
-
News
Beach Tennis a sali pa Doha
Delegacion di beach tennis a sali pa e World Beach Games na Doha, Qatar. Diamars mainta tempran e delegacion di…Read More »
-
News
Atletanan di Beach Tennis den full preparacion
Atleta nan di Beach Tenns Aksel Samardzic hunto cu su partner Sander Castro ta den pleno preparacion pa e World…Read More »
-
Uncategorized
Duo masculino ta ricibi nan Medaya
Momento cu e atlentan Aksel Samardzic y Sander Castro ta ricibi nan medaya di Plata den Duo di beach tennis…Read More »
-
News
Bunita momento na Rosario
Bunita momento pa e deporte di Aruba specialmente pa e atletanan di Beach Tennis, Dominique Hopman, Aksel Samardzic y Sander…Read More »
-
News
Medaya di Plata pa Duo Masculino
Medaya di Plata pa e duo Aksel Samardzic y Sander Castro na Rosario No obstante cu nan a cay venci…Read More »


text:
Branding ta e proseso pa duna kontenido na e Marka (imágen/ nòmber) di un negoshi, produkto o servisio dor di forma un “pensamentu”, “espektativa den un hende su mente. E ophetivo di Branding ta pa atraé retené kliente i otro interesadonan dor di ofresé un produkto ku ta den mes liña ku loke e marka aki a primintí.
Di-kon Branding ta importante pa bo kompania?
Tur kompania ta diferente i tin ta asta bende e mes un produkto/servisio, pero ta e Branding ta konvensé e persona pa kis pa esun marka riba e otro marka.
Bisando esei e imágen (impreshon) ku e kumpradó a krea di bo marka ta determiná kua marka e lo kumpra ora e ta kumprando. (E diferensia den merkadeo i branding ta lo siguiente . Merkadeo ta ensera eaktividatnan ku bo ta hasi pa bende bo produkto i branding ta tur loke ta krea un impresion / espektativa di bo produkto).
Bo marka no ta solamente un LOGO ni kombinashon di kolo. Hopi bia mi tin klientenan ku ta yega serka mi ku a gasta hopi sèn i tèmpo pa krea e LOGO (i konsepto di marka) pero ku ainda no a tra un plan di negoshi. Un kos imposibel pa tin un LOGO i konsepto di marka sin ni sa kon bo ta bai pone bo mes den merkado.
Dis pens’e kon bo por krea un imágen òf idea di bo produkto òf servisio is bo a ni pensa kon ta e mihó strategia pa ofresé bo produkto na bo kliente (ideal) . Ta meskos ku kumpra as pa vangu un tipo di piska sin a disidí kua piska bo ke bai fangu (paso kada piska atrobe tin algo ku nan ta kome , kual ta hasi e mas fasil pa bo gangu e tipo di piska ei)
Branding ta enserá banda di un logo i konsepto di marka (kolo) hopi mas kos ku solamente e aspektonan visual pensa tambe riba holo, zonido,tono di bos, smak i asta aspektonan humano manera eksperensia i mensahenan ku ta wòrdu kumunika. Den ko strategia di merkadeo ta bon pa pensa i tra riba tur e aspektonan aki. Paso ta nan ta forma e impreshon i espektativa pa bo marka.
Pensa riba ora un kuminda ta hole i mustra bon bo ta ferwagt un bon smak tambe tòg? Meskos no ta ferwagt ku e kuminda ei lo swata-bo tog. Tur kos ku un hende por imaginá bo ora nan tende e nòmber di bo marka , wak bo logo ta kai bou di branding.
Puntra dos tres hende (bon ja at least 10) kiko nan ta pensa i ferwagt ora nan wak bo marka (i propagandanan) . Si nan bisa bo loke bo tabata ke nan pensa bo ta bon , si no tin ” werk aan de winkel” pa kambia nan pensamentu.
Sa ku nos tei pa tur bo retonan pa ku bo Branding i plan di merkadeo.


text:
Bo sa, masha ten mi’n lora akibanda, ounke e gana tabata haltu si. Pa tur e pantominanan ku tin ta tumando luga ultimamente. Pero mi ke apstene di komenta masha riba politika. Tin sufisiente komentarista riba esei kaba, bon i malu.
Awe mi a topa e video aki, i mi no por a keda sin komparti’e nò. Semper ma tende ku real g’s move in silence. Awendia, tur ku ke sa nan ta g, ta riba Social media ta show off. I esaki t’e kaso atrobe, kaminda par’i gai chiki ta tour den outo ku arma di kandela, manera ta e normaalste zaak van de wereld. Mi tin gan’i sa ta yu di ken e tiponan aki ta.
Pa nos a gasta sèn na arma, nos por a wak beugel anto un pela. Pero bon, mi ta benieuwd pa sa kua mama ta bai lanta mañan mainta pa entrega su yu na polis. I’m out.
This post was created with our nice and easy submission form. Create your post!


text:
KRALENDIJK – Etienne van der Horst pronto ta bandoná Boneiru i regresá Kòrsou pa okupá e funshon di sekretario general di SOAW. Van der Horst a tuma e responsabilidat ku ta kuminsá di 1 di sèptèmber 2020 pa e funshon ariba menshoná. Despues di un selekshon amplio i profundo Konseho di minister riba djarason 1 di yüli, riba proposishon di minister di SOAW Hensley Koeiman, a bai di akuerdo ku nombramentu di van der Horst pa e funshon ariba menshoná. Van der Horst no ta un deskonosí den seno gubernamental na Kòrsou, kaminda ya e tabata entre otro minister di BPD. Promé ku esei el a okupá vários funshon haltu di maneho. Van der Horst lo ta te fin di yüli e direktor interino na direktorado R&O di entidat públiko Boneiru. Den un deklarashon pa Notisia Live99, Etienne van der Horst a indiká ku su periodo di direktor interino di direktorado R&O ta tèrminá fin di yüli próksimo i e ta bai bèk Kòrsou.
Konsiderando su eksperensia i konosementu amplio, sigur pa loke ta trata funshonamentu den gobièrnu, van der Horst ta e persona adekuá pa duna un kontribushon na mas fortifikashon di SOAW. Aktualmente Yadira Bakhuis ta enkargá ku e funshon, te na momentu ku van der Horst kuminsá traha dia 1 di sèptèmber 2020.


text:
Kaso di hinkamentu na Rotterdam
Despues ku djarason ultimo tabata tin un kaso di hinkamentu den Copenhagenstraat na Rotterdam, agentenan a hasi detenshon di un hoben (17) riba djaweps. Un benta di telefon riba Marktplaats a sali for di man i a terminá den un kaso di hinkamentu kaminda un hòmber di 50 aña a resultá heridá. Un hoben (18) a ofresé un telefon na benta riba Marktplaats. Na momentu ku e kumpradó a presentá na e kas den Copenhagenstraat pa e hasi e pago, e tata di e hoben a interferí komo ku e pago tabata bayendo di forma straño. E hòmber a sali bai tras di e kumpradó ku resultado ku el a keda hinká. E sospechoso a hui bai pero despues di investigashon agentenan a logra detené e sospechoso di 17 aña riba djaweps atardi. E hòmber (50) por a regresá su kas despues di a risibí tratamentu mediko.


text:
Oranjestad-Minister di Turismo, Transporte, Sector Primario y Cultura Otmar Oduber ta hopi content cu e exito cu e programa piloto di e sistema Hydroponics na Santa Rosa ta coschando.
E sistema aki ta un proyecto mas di Santa Rosa pa asina aki expande su servicionan y e diferente proyectonan cu ta promove y sostene agricultura, cria y pesca aki na Aruba.
Pa un aña largo Santa Rosa a traha riba e sistema aki, pa logra monta full e ‘shadehouse’ cu e aparatonan necesario y haci esaki un proyecto exitoso.
Durante e ultimo 4 añanan Santa Rosa a crea posibilidadnan nobo; creando mas facilidad pa agriculturnan, criadornan di bestia y piscadornan, dor di e introduccion di proyectonan moderno y inovativo manera esaki.
Pa loke ta trata e sistema di Hydroponics, mester bisa cu e interes bou di nos agricultornan ta grandi. E hecho cu e mata cu nan planta lo keda cla den 42 dia y cu e sistema aki ta uno hopi economico pe usuario ta lanta mas interes. A inicia e proyecto aki pa asina trece un solucion na e scarsedad cu ta tumando lugar den agricultura y cria. E proyecto aki lo haci agricultura hopi mas accecibel pa tur esnan cu tabata desea pa cuminsa cu un produccion, caminda cu un minimo di espacio y un ‘shadehouse’ di poco meter cuadra, lo por produci mas di 4000 mata cu un sistema hopi economico. Esaki ta indicacion cu e sector ta expandiendo tanto den negoshi como den e adkicion di e cantidad di hendenan cu ta practica den e sector.
Ya caba por conta candtidad di interesadonan cu lo kier cuminsa haya mas informacion riba e sistema aki. E hecho cu tur loke mester pa traha e shadehouse y instala e sistema aki ta liber di impuesto, ta brinda mas beneficio pa e agricultor.
E ta un satisfaccion cu ya caba den e inicio di e programa piloto, e sistema Hydropinics a sa di hala tur atencion di agricultor y tur esnan cu ta aspira pa cuminsa produci riba nos isla.


text:
ANOCHI KU LUNA YEN TÍTULO: HISTORIA RIBA STUPI DI ‘N KAPITÁN I HISTORIA DI NABEGASHON
ANOCHI KU LUNA YEN
TÍTULO: HISTORIA RIBA STUPI DI ‘N KAPITÁN I HISTORIA DI NABEGASHON
Kralendijk : SKAL ta kontinuá ku aktividatnan segun su kalènder kultural. Anochi ku Luna Yen, un inisiativa ku a nase den pasado for di algun siudadano ku gran pashon pa nos idioma papiamentu. Manera ta konosí kaba ku SKAL ta keda pone énfasis riba e meta kual ta pa stimulá otro pa skirbi, deklamá, konta un storia, kanta i presentá un òf mas obra kòrtiku na papiamentu durante e aktividat. SKAL su tarea ta pa yuda stimulá i purba mantené e aktividat di Anochi ku Luna Yen den su forma di orígen mas tantu ku ta posibel i ta invitá bo pa bini ku bo obra pa presentá. No neglishá bo kapasidat i bin demostrá ku bo por. Nos ta respetá tur obra. Naturalmente ku eksepshon di palabranan bulgar, polítika, problemanan personal i tur loke nan ku no ta kuadra ku nos aktividat.
Manera semper, ta kompletamente liber si bo ke trese algu di boka dushi pa kompartí ku otro bishitante nan i un súplika pa tur hende bini ku nan propio stul. SKAL su gratitut di por mira bèk esnan ku a prinsipiá e aktividat aki. Anochi ku Luna Yen ta un aktividat sosial di pueblo i pa pueblo, pues tur hende ta keda kòrdialmente bon biní.
E Luna Yen aki nos ta di bishita na Playa Pabou serka Jennefer Martes. e anochi aki lo bai tin un bista amplio di e tema HISTORIA dje Kapitan di Playa Pabou di ‘n Piskadó Boneriano.
“ Riba Stupi di ‘n Kapitan” Felis ta e Laman i Felis ta e bientu ku ta kontra deseo di Amor,
Ser nan di bida, Lo pega ku Laman, Ser nan di Bida, Lo pega ku Bientu, Meskos ku mi a santifiká, tur ser nan di bida, Asina tambe nan tur, Lo santifiká Laman i Bientu. Esaki ta pa kreashon i motivashon artístiko pa nos hóbennan por sigui ku e ehèmpelnan di su karera artístiko.
SKAL kier a avisá tur bishitante nan di Luna yen di bisindario Playa por bai dirèkt na e sitio di aktividat na Playa Pabou.
Sitio; Playa Pabou, Kant’i Awa
Adrès; Kaya Playa ‘i Lechi # 40
Fecha: Djaluna, 07 – 08 – 2017
Orario: 19:00 – 21:00 or
Transporte: Grátis pa esnan ku no tin propio medio di transporte.
Bus ta Sali for di Rincon 6.or di atardi i sigui pa tras di Montana i derekshon pa nos yega e sitio di aktividat na Playa Pabou serka Jennefer Martes. Un súplika ta bai na personanan ku no tin nan propio transporte pa avisá na tempu na SKAL.
Por tuma kontakto ku kolaboradónan:
• Sr. Ubaldo Anthony – 7174935
• Yefrou Yoi Helmeyer-Mersera – 5166560
• Sr. Orlando Francisca – 7862131 òf 7962131
• Sra. Anneth Sumpter – 5650947
• SKAL 7175330 ext. 344


text:
KRALENDIJK – Gezaghèber Edison Rijna a menshoná djaweps durante un enkuentro ku prensa ku mayoria di e hendenan ku a pega ku e vírus, a infektá na trabou òf na kas. Pa evitá e chèns di kontagio na trabou nos ta konsehá tur empresa, ofisina i instansia pa laga trahadó traha mas tantu posibel na kas, en partikular despues di temporada di Pasku. Nos konseho ta pa sòru ku en todo kaso te ku 18 di yanüari 2020, trahadó traha na kas. Nos ta konsehá esaki komo ku nos ta tene kuenta ku durante vakashon di Pasku e kantidat di kaso di COVID-19 lo por oumentá.
Tin mas medida ku nos mester tuma pa evitá ku e kasonan ta subi. Nos sa ku delaster tempu abitante di nos isla i turista no ta kumpli tur ora manera mester ku e reglanan ku tin. Ta tene por ehèmpel fiesta òf evento ku baliamentu, ta tene fiesta ilegal i na enkuentro privá no ta mantené 1,5 mei di distansia. Mi ke pidi tur establesimentu di hóreka tur abitante i tur turista pa por fabor tene nan mes na e reglanan ku nos tin.
Selebrá e dianan di fiesta ku bo sernan kerí teniendo kuenta ku e reglanan ku ta konta. E Pasku akí lo ta otro pa nos tur. Selebrashon di Aña Nobo tambe. Laga nos tur kontribuí pa 2021 habri nos bon di salú. Pasa dushi dianan di fiesta”, gezaghèber Edison Rijna a bisa.


text:
RECORDATORIO – Subsidio di Salario Augustus 2020
SVb ta informa tur dunado di trabou cu por aplica pa subsidio di salario cu e ultimo dia pa aplica pa subsidio di salario pa luna di augustus ta 27 di augustus, 2020, fin di dia.
Tur dunado di trabou cu ta aplica pa subsidio di salario pa luna di augustus mester a cumpli cu e pago di tur prima y seguro social pa luna di mei, juni y juli. SVb ta referi aki na e primanan di AZV, AOV/AWW, pensioen general di trahado y ZV/OV. Ta e deber di un dunado di trabou pa paga e primanan aki.
Pa e aplicacion mes tambe tin puntonan importante pa tene na cuenta:
- E formulario pa e trahadonan firma lo ta disponibel den MiSVb. Solamente e formulario oficial aki di SVb por usa y ta wordo acepta;
- Dunado di trabou y trahado mester firma e formulario y yena e % di reduccion di arbeidsomvang cu a acorda (reduccion di min. 0% y max. 40%);
- Tur documento relaciona cu e aplicacion pa subsidio di salario mester wordo uploaded den MiSVb y den un solo documento (1 file). SVb no ta acepta documentonan via e-mail;
- Despues di a upload e formulario fecha y cu firma di e trahadonan y di e dunado di trabou (stempel di compania no ta un firma), mester yena e formulario di aplicacion;
- E perdida di entrada di benta cu ta premira pa luna di augustus 2020 compara cu e entrada di benta real di luna di augustus 2019 mester wordo poni den un %. No por haci cambio na esaki despues cu entrega e aplicacion;
- Despues di yena e formulario di aplicacion, ta primi ariba ENTREGA PETICION;
- Dunado di trabou ta ricibi un confirmacion cu aplicacion a keda entrega;
- No por haci cambio na e peticion despues di a entrega e aplicacion asina ta tuma e tempo pa yena e informacion corecto y sigura cu ta upload e formulario cu firma di e trahadonan corectamente y completo den un solo documento (1 file);
- Percura pa e cuenta di banco di e compania ta corectamente registra den MiSVb.
EN CASO CU DUNADO DI TRABOU ENTREGA UN PETICION CU NO TA CORECTO Y/OF CU FALTA INFORMACION ESAKI TA CONDUCI NA RECHASO DI E PETICION PA SUBSIDIO DI SALARIO. VERIFICA TUR DOCUMENTO Y FORMULARIO PROME CU ENTREGA!
SVb a cuminsa transferi e sumanan di subsidio di salario pa luna di augustus caba. Pa cualkier pregunta tocante e Subsidio di Salario por mail na loonsubsidie@svbaruba.org.


text:
Tag Archives: aña nobo
Orario SVb durante dianan di fiesta 2020
En conexion cu dianan di fiesta SVb ta anuncia e siguiente orarionan adapta di oficinanan di SVb: 24 december 2020: SVb ta cera. Por notifica AO na 527-2782 di 7:00 AM pa 11:00 AM y por notifica AO Online di 7:00 AM pa 9:00 AM. 25 y 26 december 2020: SVb ta cera, por solamente… Mas Informacion
Orario SVb durante dianan di fiesta
Durante temporada di fiesta venidero, tur sucursal di SVb ta cera durante e siguiente dianan durante temporada di dianan di fiesta: di dialuna 24 december te cu diabierna 28 december 2018 di dialuna 31 di december 2018 te cu diaranson 2 januari 2019 Diahuebs 3 januari 2019 tur sucursal di SVb ta habri na e… Mas Informacion


text:
WILLEMSTAD – Gobièrnu di Kòrsou ta invertí ‘sigur dies mion florin, asta mas’ den e playa públiko na Mari Pampun. Asina Hugo Clarinda, senior management assistant na Curaçao Tourist Board (CTB) ta bisa. E empresarionan na e pir di Mari Pampun ta wak e desaroyonan ku deskonfiansa.
Fase tres di e proyekto ta enserá ekipashon di un plenchi di hóreka: un terasa grandi ku dos restorant i dos skol di sambuyá. Sea Side Terrace i Surf & Turf mester bandoná nan lugá kant’i laman i drenta den e edifisionan nobo na e plenchi. Skol di sambuyá Twin Divers mester troka su container pa un luga di keda nobo i ta haña konkurensha.
Hür
Na e sitio nobo lo kobra hür serka e empresarionan. Mark Brown di Twin Divers ta na altura kaba di e suma ku e mester bai paga. E doñonan di e restorantnan ta masha disgustá ku di e plannan di gobièrnu, i nan no tin niun intenshon di muda. “Despues di tur loke ku nos a traha ku nos mes forsa desena di aña largu”, un di nan ta bisa.
Fase 2 di ‘Marie Pampoen Recreational Park’, e re-ekipashon di e tereno di deporte pegá ku Steenrijk – kaminda tabatin un vèlt di futbòl, un kancha di basketball i un tereno pa ‘bolas krioyas’i ku awor ta traha esakinan di nobo – tampoko no a kai na agrado di tur hende. Fundashon Hubentut den Ambiente Sano, ku 15 aña kaba ta manehá un tereno meskos pa futbòl i bolas krioyas na Steenrijk, ta sinti su mes perhudiká.
No tin sèn
“Tres mion florin? Nos tin añanan largu enbano ta pidi algun mil florin pa un tranké i un bar”, gerente Shirley Adamus ta bisa, ku pa falta di mihó a pone pallet di palu rònt di e vèlt di futbòl. “Asta pa e plan di vakashon pa mucha gobièrnu no tin sèn.”
Aktualmente na Steenrijk e kampeonato di Federashon Bolas Krioyas ta tuma lugá. “Nos vèlt ta bon bishitá, henter aña tin aktividat i kampeonato”, Adamus, ku a duna pèrmit pa tanten pone e tribunanan di Marie Pampun temporariamente serka Hubentut den Ambiente Sano, ta bisa. “Nos ke yuda gobièrnu, pero laga nan tambe yuda nos anto.””
No tin mantenshon
Organisashon di deporte Sedreko na 1988 a firma pa e mantenshon di e tereno. Adamus ta sakudi kabes. “No a hasi nada den tur e añanan.”
Minister di Enseñansa Marilyn Alcala Walle (PAR), okupá ku asuntunan di deporte, ta bisa ku e no ta na altura di e situashon. E no por bisa nada tampoko di e upgrade di e tereno di deporte na Mari Pampun. “mi no ta envolví direktamente komo ku e proyekto ta sali di desaroyo ekonómiko.”
Riba e bòrchi na Mari Pampun tin pará ku ta ministerio di Desaroyo Ekonómiko ta finansiá e re-ekipashon di e tereno di deporte. Segun Clarinda di CTB, e bùdjèt di tres mion florin ta bini di e servisio di kapital di gobièrnu. “Nos no ta usa nada di e ganashi di impuesto riba volúmen di benta di kamber di hotèl. E suma ei, di ocho pa dies mion pa aña, CBT ta usa pa promoshon i marketing di Kòrsou komo destinashon turístiko.
Renobashon di playanan públiko
Anteriormente CTB a laga sa ku ta bai renobá playanan públiko. E metamorfósis lo mester a kosta un total di ocho mion – un mion pa kada un di e ocho playanan – i lo tabata konsiderablemente mas barata ku e realisashon di Marie Pampoen Recreational Park.


text:
Oranjestad-Diaranson ultimo lider di MEP Evelyn Wever-Croes a reuni cu Rector di Colegio Arubano sr. Tromp, tocante varios tema di importancia pa ensenjansa.
Un di e temanan ta trata e normanan pa studiante di MAVO por drenta Colegio Arubano, cu actualmente tin un impasse entre SMOA y Gobierno di Aruba. Minister a presenta su punto di bista den Parlamento siman pasa, sinembargo e partido di oposicion mes kier a scucha e otro banda di medaya.
“Nos di MEP kier mira e impasse aki wordo soluciona, y den esaki mester tene na cuenta e interes di e studiantenan. tanto e studiantenan di MAVO cu tin aspiracion pa drenta HAVO, pero sin sacrifica studiantenan cu ta na HAVO caba y tin aspiracion pa sigi un estudio avansa na Hulanda.
Awor caba tin vario sstudiante ta caba nan MAVO pero no ta haya e oportunidad pa sigi HAVO na Colegio Arubano na Playa. Na Colegio San Nicolas si tin e posibilidad ey, pero varios mayor tin problema cu e distancia. Tur esaki no mag di perhudica e studiantenan.
Nos mester tene cuenta cu Gobierno di Aruba a firma un protocol cu Hulanda cu pa 2016 e exigencianan di examen pa HAVO ta bira mas estricto, y na 2017 pa examennan di VWO. Si Colegio Arubano no cumpli cu e protocol aki, studiantenan por haya nan mes cu problema di reconosemento di nan diploma ora nan bai Hulanda. Esey ta algo cu nos mester evita cueste loque cueste.
Segun cartanan cu Minister mes a duna Parlamento, e Minister actual a nenga pa reuni cu directiva di SMOA di Colegio Arubano, y esey sigur no ta yuda pa yega na un solucion. Solamente den dialogo por yega na solucion.
Colegio Arubano ta wardando ainda pa haya aprobacion pa por cuminsa implementa cambionan pa por cumpli cu e Protocol. Mi ta spera cu e Minister duna oido na esaki mas pronto cu ta posibel pa evita cu studiantenan cu awor ta den HAVO 4 haya problema ora nan gradua aki dos anja. Di nos parti, den Parlamento, nos lo hasi tur lo posibel pa pone presion riba Gobierno pa atende cu e asunto aki, y pa yega na un solucion tambe pa loke ta trata studiantenan cu mester drenta HAVO despues di nan MAVO. Si ta nos mes mester reuni cu tur partido envolvi pa yega na un solucion, nos lo hasi esey, pasobra pa nos e studiante ta central”, lider di MEP Evelyn Wever-Croes a duna di conose.


text:
WILLEMSTAD – A yega di akusá Emsley Tromp, kende ta presidente di Banko Sentral di Kòrsou i Sint Maarten (CBCS) for di 1991, mas biaha den su karera. Pero mañan sí e mester defendé su mes berdaderamente, dilanti di hues. Ta bisa ku el a kanalisá sèn pa fondonan di penshun privá.
Ministerio Públiko (OM) ta kalkulá e ‘daño’ pa Kòrsou na 5.5 mion florin. Mañan, den sala di korte na Willemstad, lo bai den e kontenido di e kaso kontra Tromp, ku a haña e nòmber Safiro.
‘Inspirá dor di Hulanda’
Na ougùstùs aña pasá Tromp a pone su funshon abou, temporalmente. Entretantu Konseho di Minister a inisiá e proseso di retiro. Segun Tromp ta trata di un persikushon polítiko, inspirá dor di Hulanda. Su abogado Niels van der Laan ta suprayá ku aki ta trata di un ‘proseso polítiko di podernan mas haltu.’
E Team Bestrijding Ondermijning (TBO), pa kua Hulanda a pone 22 mion disponibel, a hasi e investigashon Safiro. TBO ta investigá e interkonekshon entre baho mundo i e sirkuito legal na Kòrsou i Sint Maarten.
Van der Laan a pidi hues Tjarda van der Spoel pa deklará OM no-admisibel, pero e hues a opta pa mas investigashon.
Financieele Dagblad
Tromp a bin den lus negativo den verano di 2016 kaba, despues di publikashonnan den Financieele Dagblad (FD). A pèrmití e korant wak den un dokumento sekreto di e Nederlandse Bank. Lo a resultá ku a pluma e kompania di seguro Ennia mientras Banko Sentral, e tempu ei bou di mando di Tromp, a sinta mira. Tromp mes tambe lo a hasi kosnan straño ku gastunan personal, segun e korant. Tromp a yama esaki un kampaña di difamashon kontra su persona, durante un rueda di prensa speshalmente yamá. “Mi no ta komprondé kon un korant asina ta publiká kosnan faktualmente eróneo, ku pa kolmo ta fásil pa refutá”, Tromp a deklará e dia ei.
Djarason a tene redada un biaha mas na Ennia en konekshon ku e kaso Safiro. Den un komunikado pa prensa kòrtiku e kompania a partisipá ku ta trata di ‘un kaso kontra di un eks-kliente di Ennia, kende ta sospechoso den un kaso penal’. E kompania ta enfatisá ku ‘ni Ennia ni un di su empleadonan ta sospechoso den e kaso akí’. OM ta konfirmá esei.
Rapòrt PWC
Den e parti final di 2014 a publiká un rapòrt di PWC Hulanda tokante e funshonamentu di CBCS. Den dje tabatin pará, entre otro, ku Tromp sa trèk e tomo di desishon muchu na su mes, ku e poder ta konsentrá rondó di dje’.
Promé ku e publikashon den FD tabatin informenan tokante e finansas privá di Tromp kaba den medionan lokal. Lo a otorgá un fiansa di 3 mion florin sin bòrg na un negoshi di paña di su frei di e tempu ei. Un parti di esaki, 400.000 dòler, lo a pasa pa su propio fondo pa penshun.
Investigashon di integridat
Reakshonando riba esaki, e ministernan di Finansa di Kòrsou, José Jardim i esun di Sint Maarten, Richard Gibson, a eksiguí pa e Servisio di Seguridat Nashonal investigá e integridat di Tromp. T’ asina ku Kòrsou i Sint Maarten ta huntu den un union monetario ku un solo Banko Sentral, ku tin su ofisina prinsipal na Willemstad. Tweede Kamer tambe a hasi pregunta i lo sigui e kaso probablemente ku hopi atenshon mañan.


text:
Atleta di salto largo, Quincy Breell a competi den e Panam Games 2019.
E atleta Quincy Breell a competi diaranzon atardi den e disciplina di salo largo den e Panam Games 2019 na Lima, Peru. Mester bisa cu Quincy a competi den un elenco cu e mihor atletanan den nos continente.
E atleta Breell a bula tres biaha di cual su prome intento tabata nulo. Den e su di dos intento Quincy a logra bula un 7.33 meter cual el a posiciona su mes na di 10 lugar overall.
Pa Quincy e la sinti su mes bon y a mira progreso den su desaroyo aunke no den distancia di loke e kier a bula. Riba algun aspecto e por a haci esaki miho pero di otro banda su speed pa cu su bula a bira hopi mas lihe. Segun Quincy su “inflight” ta loke ainda e tin cu traha riba dje mirando cu esaki ta haci cu su bula por caba un poco mas despues y claro bula algun centimeter mas.
Cuater aña pasa Quincy Breell a competi na e Weganan di Toronto, Canada unda e la bula un personal best di 7.72.
Exito Quincy


text:
STINAPA (Stichting Nationale Parken) Boneiru ta e fundashon ku ta atministrá Parke Marino Nashonal Bonaire (inkluso Klein Bonaire) i Parke Nashonal Washington Slagbaai. Nos ta protehá e parkenan akí pa mantené nos naturalesa úniko pa nos poblashon i pa futuro generashonnan.
Abo ke traha den naturalesa i pa naturalesa
STINAPA ta buska hende muhé i hòmber ku ke bin traha komo Washington Park Ranger. Nos ta invitá kordialmente hende muhé pa solisitá relashoná ku konstelashon di nos ekipo di trabou.
STINAPA tin mas ku 50 aña di eksistensia i ta den pleno moveshon. Nos ta buska personanan entusiasmá ku tin pashon pa naturalesa i konservashon di naturalesa. Abo gusta akshon den bo trabou, i di trabou variabel i fleksibel? E ora ei STINAPA por ta algu pa bo.
Kiko bo ta bai hasi?
Rangernan ta hopi serka i tambe literalmente den naturalesa. Bo ta traha den un tim na mantenshon di naturalesa di nos parkenan na Boneiru. Un parti importante di bo tarea lo ta traha na entrada di Washington Park. Bo ta yuda i duna informashon na e bishitantenan ku ta bishitá nos parke i bo ta kontrolá òf bende karchi di entrada.
Banda di esaki bo ta hasi trabou di mantenshon den e parke, manera fèrfmentu, hasi trabou di karpinté, kòrta mata, drecha kurá i kolektá shushi. Bo ta hasi trabou di reparashon chikitu na tuberia di awa i bo ta siña mas trabou den práktika. Bo ta kore patruya den parke i bo ta atendé ku bishitantenan tokante e reglanan di e parke. Ora ta nesesario bo ta sostené koleganan ku no ta traha na Parke Washington. Bo ta koperá den mantenshon, edukashon di naturalesa i duna informashon.
Kiko nos ta pidi di bo?
- Bo tin un formashon di MBO òf bo ta hasi trabou na nivel di MBO a base di eksperensia.
- Bo ta papia idioma papiamentu, ingles i hulandes.
- Bo ta amabel i tin atenshon pa kliente i bo gusta di atendé ku hende na palabra.
- Bo por traha ku kòmpiuter.
- Bo ta físikamente den bon kondishon, gusta traha den aire liber i bo ta práktiko den trabou manual.
- Bo ta fleksibel pa tuma tarea riba tur dia di siman den un roster di trabou variabel.
- Bo por funshoná bon den un tim, pero tambe riba bo mes.
- Bo tin un aktitut positivo.
- Bo gusta koperá ku konservashon di naturalesa na Boneiru.
- Bo ta dispuesto di sigui siña i bai adilanti den e organisashon.
Kiko nos ta ofresé?
Un trabou ku variashon ku opshon pa sigui desaroyá, un bon salario i kondishon laboral ekselente.
Ta abo ta e kolega ku nos ta buska? Manda bo karta di motivashon ku bo CV denter di dos siman na [email protected] i ken por bisa ku no ta abo ta bira nos kolega un djis! Si bo tin mas pregunta? Yama nos Empleado di HR Officer, Angela Diters na 7178444.
Mas informashon di STINAPA bo ta haña riba nos wèpsait www.stinapa.org i riba página di Facebook STINAPA Bonaire.
Meer vacatures:
- Vacature Kwaliteitsadviseur Bonaire
- Vacature Stratenmaker Bonaire
- Vacature Griffier van de Eilandsraad Sint Eustatius
- Vacature Unit Manager Luchthaven Sint Eustatius
- Vacature Projectmanager voor Sint Eustatius
- Vacancy Marketing & Communications Manager Bonaire
- Vacancy Administrative Assistent Bonaire
- Vacancy Senior Accountant Bonaire
- Vacancy Project Manager Sint Maarten
- Vacancy HR Officer / Management Assistant Sint Maarten


text:
Direktor general di WHO ta supliká paisnan pa no implementá un èkstra shòt di bakuna te ora tur pais logra bakuná 10% di nan poblashon
PUNDA- Awor ku e variante Delta ta plamando rònt mundu i kousando oumento den kasonan di infekshon bou di personanan bakuná i esnan no bakuná, funshonarionan di Salú Públiko a keda konfrontá ku un dilema si nan mester rekomendá implementashon di un shòt di refuerso òf warda algun luna pa tur pais logra bakuná un mínimo di 10% di nan poblashon promé.
Funshonarionan di Organisashon Mundial di Salú (WHO) ta di opinion ku por utilisá e bakunanan disponibel mihó pa bakuná personanan di riesgo haltu na paisnan di ménos rekurso ku aun no a logra risibí sufisiente bakuna pa nan poblashon.
Di otro banda, outoridatnan i funshonarionan di salú na paisnan ku ya a bakuná un parti grandi di nan poblashon ta di opinion ku mester reservá e dósisnan di bakuna pa personanan ku un sistema inmunológiko vulnerabel ku ta den nesesidat di un ékstra shòt komo refuerso pa yuda protehá kontra e vírus di Covid-19.
Funshonarionan na Merka ya a kuminsá desaroyá un plan pa implementá un terser shòt di e bakunanan di Pfizer i Moderna pa mas tardá hèrfst. Argumento pa esaki ta ku e logístika ta demasiado kompliká pa warda riba prueba sientífiko riba nesesidat di un shòt adishonal.
Investigashon sientífiko a demonstrá ku te ainda bakunashon kompletu ta sumamente efektivo pa protehá kontra enfermedat severo, hospitalisashon i morto kousá pa e vírus di Covid-19. Ademas, no tin prueba aun ku un èkstra shòt di bakuna ta nesesario ni na ki momentu. Sinembargo, algun marka di bakuna ta rekerí refuerso pa por keda brinda protekshon na nivel haltu.
Banda di Merka, algun otro pais inkluso Fransia, Alemania i Israel ya a outorisá un terser shòt di refuerso pa personanan vulnerabel.
Ofisialnan di WHO ta fuertemente kontra pa implementá un “booster” shòt na e momentunan aki, debí ku esaki lo deprivá paisnan di ménos rekurso aun mas pa por yega na bakuna ku nan mester di dje desesperadamente. Ademas, WHO ta informá ku gran parti di e poblashon mundial ku no ta bakuná tin konsekuensia fatal pa mundu henter. Mirando ku un tasa abou di bakunashon riba nivel mundial ta duna e vírus un posibilidat enorme pa mutua i desaroyá variantenan potensialmente más kontagioso i mas peligroso.
E distribushon mundial di bakuna ta diferensiá inmensamente entre paisnan relativamente riku i paisnan di ménos rekurso. Mayoria pais na Nort Amerika i Oropa ya a bakuná mas ku mitar di nan poblashon ku un mínimo di un shòt. Sinembargo, apenas 4% di e poblashon na Afrika a risibí un mínimo di un shòt di bakuna, esaki segun datos di Our World Data publiká pa Universidat di Oxford.
Den un konferensha di prensa ku a tuma lugá na komienso di luna direktor general di WHO, Dr. Tedros Adhanom Ghebreyesus, a pidi pa tur pais wanta un ratu ku implementashon di un èkstra shòt di bakuna te ora ku tur pais logra yega e ophetivo mínimo di 10% di nan poblashon bakuná.


text:
WILLEMSTAD – Pa limitá molèster di drogadikto sin kas den sentro, a habri e akohida di anochi atrobe. Tres aña pasá a sera esaki pasobra no tabatin personal
Klínika Capriles i Fundashon pa Maneho di Adikshon (FMA) a sera un akuerdo di koperashon pa esaki ku a drenta na vigor dia 1 di yüni.
Na 2015 FMA mester a sera e akohida di anochi ‘Dios Yudami’ den e bario di Skalo. Gobièrnu no tabata pone personal di un trayekto di siña i traha disponibel mas pa traha warda di anochi. Ku esaki e akohida a kambia den un sentro kaminda por a akudí den dia.
Djis pegá ei Klínika Capriles tabata manehá e sentro ‘Un mihó mañan’ pa drogadikto ku problema síkiko. Ei ainda nan por a keda drumi. Pero falta di plaka a pone ku e sentro kisas mester a sera. I ku esaki tabatin e peliger di mas molèster den sentro di siudat.
20 kama
Awor e dos instanshanan ta traha huntu: Capriles a sera su sentro i ta ekonomisá hopi ku esaki, i a atraé trahadó. Awor FMA ta spar gastu pasobra e kuminda pa su klientenan ta bini di kushina di klínika Capriles. Ku e kambionan aki e akohida di anochi a bira posibel ku aktualmente 20 kama.
FMA ta keda pèrkurá pa e akohida di den dia: kuminda, baño i paña limpi pa e adiktonan. Na 2017 un promedio di 38 persona diariamente a hasi uso di e fasilidat. E grupo ei awor ta mas grandi pasobra tin adikto tambe ku ántes tabata bai Klínika Capriles.


text:
-
Scol Caiquetio
-
Scol Caiquetio
-
Scol Caiquetio
Na aña 1968 gobierno di Aruba a construi un scol na Cura Cabai cu ayudo financiero di E.E.G. E apertura oficial di Scol Caiquetio a tuma luga dia 1 di september di e mesun aña. E tempo ey Scol Caiquetio tabata conoci bou di e nomber “Basisschool voor speciaal onderwijs”.
Durante 1968-1969 meneer Hoefnagel a fungi como cabesante di scol. Na augustus 1969 te cu januari 1970 meneer de Valk a fungi como cabesante di scol durante 7 luna. Na aña 1970 Scol Caiquetio a haya un cabesante nobo Hans van Balkom y el a duna e scol un otro nomber “Caiquetios School”. Su señora Grace a pinta e indjan cu te awe ta sirbi como e emblema di scol.
E cabes di indjan ta representa e tribu di indjan Caiquetios cu tabata biba riba nos isla Aruba y cu tabata pertenece na e famia grandi di Arowak. Scol Caiquetio ta un scol Catolico Basico Special y ta cay bou di S.K.O.A. E muchanan ta haya e guia y e formacion segun e creyencia y pensamento Catolico. Scol Caiquetio ta un scol pa mucha cu tin dificultad cu siñamento. Apesar di e limitacion cu e muchanan aki tabatin, tur e lesnan tawata na Hulandes cu resultado desastroso.
Desde aña 1970 diferente cambio grandi y importante a tuma luga na Scol Caiquetio. Dia 1 augustus 1975 señora Francis T. Kelly a bira cabesante di Caiquetios School y a bin cu un di e cambionan structural di mas grandi. Na aña 1979 a introduci Papiamento y e cabesante tabata corigi y coordina e trabou. Tambe nan a introduci metodo nobo y a structura tur material di les y sistema di trabou. Despues nan a sigui traha material na Papiamento pa tur otro materia.
Dia 1 september 2001 e nomber Caiquetios School a cambia den Scol Caiquetio .


text:
ULTIMO ORA : BONEIRU.
STUDIANTE DI CANADA DETENE NA SABA RELASHONA KU E KASO DI ASESINATO DI E DAMA STUDIANTE NA SABA.
Kaso HECTOR ta nomber di e investigashon andando di e dama studiante di medical school ku a wordu di rape y asesina den su apartment den luna di april di e anja aki.
Tin un team speshal ku a bini for di hulanda ku ta yudando den e investigashon tambe nan ta hanja asistensha di agente nan merikano di FBI.
E siman aki a realisa un detenshon importante di un hoben studiante canades di 27 anja di inisial O.J.E. komo sospechoso den e kaso aki.
E canades aki lo bai wordu transporta pa Boneiru den e proximo ora nan pa keda enkarsela aki na e instituto penitensiario di JICN.
FUENTE: AIMED AYUBI.
NOTISIA KU BO POR KONFIA.


text:
atletismo
-
News
Lord Sebastian Coe na Aruba
Aruba Athleltic Federation a ricibi presidente di e federacion mundial di atletismo, Lord Sebastian Coe Diaranzon e presidente di e…Read More »
-
Barranquilla2018
Wuill a mira accion den Salto Largo
Weganan Centroamericano y del Caribe Barranquilla 2018 tabata tin un otro dia di atletismo diaranson. Riba e dia aki nos…Read More »
-
Barranquilla2018
Wuill contento di por a participa na e weganan di Barranquilla
Atleta di Salto Halto, Wuill Vrolijk ta conta di su experiencia na e Weganan Centroamericano y Del Caribe, Barranquilla.Read More »
-
Barranquilla2018
Anthony a participa den e 400m na Barranquilla
Michael-Anthony Rasmijn ta conta di su experiencia na e Weganan Centroamericano y Del Caribe unda e la participa den e…Read More »
-
Barranquilla2018
Michael Rasmijn a competi ayera
Manera ya nos a anticipa, ayera e atleta Michael Rasmijn a competi ayera den e semifinal di 400m aki den…Read More »


text:
En connecion cu e dianan di “Free Parking” cu falta ainda 22, 23, 24 y 31 di december proximo, cu no ta permiti pa parkeer den e vaknan geel, ni ariba asera, ni unda no tin vaknan of espacionan cu ta stroba visibilidad di e automobilista of peaton, tur locual ta fout parkeren.
Aruparking lo ta bai ta mas tolerante den e dianan aki cu e autonan cu no tin vergunning pa parkeer den e vaknan geel. Bo auto lo hanja un sticker y nos lo duna te cu mei ora, despues di mei ora aki bo auto lo wordo geklem.
Foutparkeren manera ariba asera of unda no tin vak pa parkeer etc. lo wordu sanciona di immediato pa evita accidentenan.
Aruparking ta pidi pa tene bon cuenta cu esaki pa evita inconvenencia nan innecessario.


text:
DIA NASHONAL DI ORASHON DEN SIGNO DI CORONA / NATIONALE GEBEDSDAG IN TEKEN VAN CORONA
DIA NASHONAL DI ORASHON DEN SIGNO DI CORONA
Riba djadumingu 29 di mart diferente misa ta para ketu na e konsekuensianan di e vírùs di corona durante un dia nashonal di orashon. Pa och’or di mainta gezaghebber Edison Rijna lo hasi un yamada riba tur kreyente pa bai den orashon riba e dia aki. Por mira e yamada aki ‘live’ na Nos TV. Despues di esei pastornan di iglesia katóliko, iglesia protestant, atventistanan, iglesia pentekostal i iglesia evangéliko ta bai den orashon na Trans World Radio. Por sigui e sirbishi di orashon na diferente emisora di radio. Durante e dia nashonal di orashon ta pidi tur kreyente pa resa henter dia pa tur bruder, zùster, dòkter i dunadó di ayudo den kuido. Ta pidi kreyentenan tambe pa resa pa salú di tur hende grandi, tur hende ku ta malu i tur mucha. E iglesianan ta pidi kreyentenan pa resa pa tur empresa, doño di trabou i empleado ku a keda afektá pa e situashon rònt di vírùs di corona.
NATIONALE GEBEDSDAG IN TEKEN VAN CORONA
Op zondag 29 maart staan verschillende kerken stil bij de gevolgen van het coronavirus tijdens een nationale gebedsdag. Om acht uur in de ochtend zal gezaghebber Edison Rijna de gelovigen oproepen om op deze dag in gebed te gaan. Deze oproep is live via Nos Tv te zien. Hierna gaan geestelijken van de katholieke kerk, de protestante kerk, de adventisten, de pinkstergemeente en de evangelische kerk in gebed bij Trans World Radio. De gebedsdienst is op verschillende radiostations te volgen. Tijdens de nationale gebedsdag worden gelovigen opgeroepen om de hele dag te bidden voor verplegers, artsen en alle hulpverleners in de zorg. Gelovigen worden ook opgeroepen om voor de gezondheid van ouderen, zieken en kinderen te bidden. De kerken vragen de gelovigen om te bidden voor alle bedrijven, werkgevers en werknemers die getroffen zijn door de situatie rondom het coronavirus.


text:
Diamars awor nos lo tin nos prome entrevista cu nos candidato nobo di Mep, Marco Berlis. Esaki lo wordo pasa riba Facebook riba su pagina Oficial; “Marco Berlis Oficial.” E entrevista lo ta 7:30pm. Sintonisa y join nos den e entrevista exclusivo aki den cual bo por siña conose Marco mas di serca, su vision, su curason, su caracter y tambe su intencionnan. Nos ta bibando den un tempo cu nos Pueblo ta buscando candidatonan serio, transparente y cu kier traha na bienestar di nos Pais. Hendenan cu no ta buscando nan propio interes y beneficionan. Aki bo ta bai conose un candidato cu lo papia cu frankesa y to-the-point. Sintonisa nos Diamars awor pa bo mes wak y compronde kiko nos ta bisando.
Pesey Aruba, e ta tempo pa nos uni. E ta tempo pa nos realisa cu nos mester sera cabes y pensa, planifica y traha huntu pa e bienestar di nos pais Aruba.
Pa demasiado tempo nos a permiti colornan, ideologianan y partidonan separa nos. Awor mas cu nunca, memey di e pandemia aki nos mester realisa cu nos mester ta uni, pasobra union ta hasi forsa. Si, nos mester di forsa pa crea un movimiento indestructible y inparable, E retonan y e crisis ta grandi, pero mas grandi nos resilencia y determinacion ta pa reconstrui un mihor Aruba.
Ban responde na e jamado. Ban pone nos diferencianan un banda y realisa cu nos mester di otro. Nos mester pone nos mentenan y nos mannan huntu,pa por logra di avansa Aruba y hasie un pais mas fuerte, mas estable y mas prospero cu nunca! Laga e colornan di nos bandera ta e colornan cu ta uni nos bao di e solo caribense aki, y ban traha hunto cu un solo meta.
“Un Pueblo uni hamas por cai. Un Pueblo uni y resiliente ta e curason di un pais vibrante y jen di speransa. Un Pueblo uni ta logra cualkier cos cu e ta propone, Y unda cu tin speransa semper lo tin mannan dispuesto pa traha pa e bienestar general di e Pueblo.”
Uni bo mes na nos voz, un voz di speransa, un voz di cambio, un voz unificador y un voz pa construi un Aruba solido y jen di oportunidad. Ban tribi di soña y traha pa un Aruba cu otronan niskiera a jega di imagina. Huntu nos por realisa e bienestar y progreso di nos pais Aruba.
E ta tempo pa nos perspectiva y metanan pa Aruba cambia y wordo implementa cu vision, determinacion, y intergidad. Ban huntu construi un Aruba nobo y fuerte!
" Election


text:
Kuida bo djentenan
Mantené un bon higiena di bo boka Prevení ta mehor ku kura. Kontakto ku otro hende ta kuminsá ku un kombersashon o un smail. Bo no ta haña un di dos chèns pa hasi un promé impreshon. Djentenan bunita ta duna bo mas konfiansa den bo mes. Banda di e tratamentu na un dentista tin tambe kosnan ku bo mes por tene kuenta ku ne pa bo tin djente i un boka salu. Aki nos…
Konsekuensia Di Humamentu
Si bo ta un humadó diario esaki por tin hopi peliger pa bo salu. Esaki ta bini dor di e huma ku bo ta inhalá. Pero esaki por tin hopi peliger tambe pa esun ku bo ta huma banda di dje tur dia den kas. E persona aki tin mesun chèns ku bo di haña diferente tipo di kanser. Hopi hende ta pensa ku humamentu tin solamente kanser na pulmon komo konsekuensia. Pero humamentu ta…
Korda Hasi Bo Test! Evita Kanser Na Boka Di Matris
Kanser na boka di matris ta un tumor maligno na entrada di matris. Etipo di kanser akí ta desaroyá masha poko poko. E tèst bou di poblashonta detektá prinsipalmente e fasenan inisial. Tratando esakinan, bo taevitá ku nan ta desaroyá bira kanser na boka di matris. Infekshon di Human Papillomavirus (HPV) ta kousante di 95% di kaso dikanser na boka di matris. Mayoria di biaha, un infekshon di e vírùs akíta inofensivo. Ta mira kanser…
Dikon Bebe Awa Ta Importante Pa Nos Kurpa I Judabo Baha Di Peso?
Bebementu di awa: 1. ta bon pa nos kueru, 2. ta judabo baha di peso 3. ta bon pa baimentu af 4.ta preveni dolor di kabes Awa ta soru pa e transporte di supstansianan nutrivo dor di nos kurpa i ku sushi ta wordu saka for di nos kurpaBebe awa ta judabo baha di peso. Pero pa esaki bo tin ku hasi algun kos: 1. Bebe 1,5 a 2 liter di awa pa dia: e…
Konsekuensia di violensia domestiko serka muchanan i muhernan na estado
Hopi biaha parehanan tin problema i esaki ta wordu expresa di tal manera cu no ta bon pa e yunan. E problema ta bira un pleitamentu (abusu verbal) of violensia fisiko. Muchanan cu ta wordu lanta den un area cu tin violensia domestiko, por sufri di konsekuensianan grandi pa e muchanan cu ta awor den e situashon aki i tambe tin konsekuensianan pa den nan futuro. Aunke cu e mucha mes no ta wordu maltrata,…
Zona di temperatura peligroso pa kuminda
Zona di temperatura peligroso ta e zona ideal kaminda tin mas multiplikashon di mikrobio. Kontròl di temperatura ta e faktornan mas importante pa produsí i mantené un kuminda liber di mikrobio. E zona aki ta keda entre 5⁰- 60⁰ C Ora ta atendé kuminda entre e zona aki mester sòru pa esaki sosodé mas rápido posibel pa evitá demasiado multiplikashon dje mikrobionan. Tur kuminda mester keda kushina a fondo (temperatura haltu pa sufisiente tempu) pa…
Tentamentu/tèrmentu (pesten) serka muchanan
Kiko ta tentamentu/tèrmentu? Tèrmentu ta un forma agresivo dirigi na otro hende. Tur mucha ta tenta òf ta wòrdu tenta. Por ta prèt pa hasi wega ku otro. Pero e no ta prèt mas ora ku un persona wòrdu ofendí òf wòrdu ekskluí. E ora ei e ta wòrdu di ter. Tèrmentu ta un forma di agresividat i e intenshon ta pa hasi e otro daño. Si un mucha wòrdu tenta/ter esaki por hasié sinti…
Tandenstokers gebruiken, hoe doe je dat?
Tandenstokers kun je gebruiken om de ruimte tussen jouw tanden en kiezen schoon te maken. Zo houd je tanden, kiezen en tandvlees gezond. Er zijn verschillende soorten tandenstokers. Jouw tandarts kan je vertellen welke tandenstoker voor jou het beste is. Tandenstokers voor de tussenruimte Met een goede mondhygiëne houd je tanden, kiezen en tandvlees gezond. Twee keer per dag twee minuten tandenpoetsen met fluoridetandpasta vormt hiervoor de basis. Maar met een tandenborstel alleen kun je…
Ora hende bira malu pa via di alimento
Ora hende bira malu pa via di alimento, esaki ta kousa bastante problema no solamente pa e persona(nan) su salú, pero ta kousa gastunan enorme pa e persona o su seguro. Pa evitá ku fayonan humano ta tuma lugá ta masha importante pa tur hende ta na altura di reglanan básiko di higiena pa e alimentu keda liber di kontaminashon. Alimentu seif i saludabel. Kiko esaki ta nifiká? Alimentu seif i saludabel ta un kuminda…
Kon bo ta anda ku kondukto di agresividat
Kiko ta agreshon? Alegria, ferdriet, temor of rabia ta emoshonan mas importante serka un hende. Personanan ku wanta nan rabia aden hopi of kunsumi hopi, alolargo ta bira malu of frustra. De bes en kuando bo ventila bo rabia por ta salu. Pero e momento ku bo pasa e limitenan di un otro persona OF bo hasi danjo intenshonalmente na algu of un otro persona OF bo ke logra algu ku bo rabia of skonde…


text:
KRALENDIJK – E ekipo di futbòl s.v. Vespo di Rincon, djabièrnè último den presensia di un bon públiko den Stadion di Playa den oranan di anochi, ta manda s.v. Juventus di Antriòl/Playa Pabou kas ku skor mínimo di 1-0, esaki fo’i dje torneo Kopa FFB selebrando su 60 aniversario.
Un total di 847 fanátiko a paga pa mira e partido, di kua 605 adulto, 175 mucha i 67 fanátiko riba 60 aña.
Tabata un partido ku no a konosé gol den su promé mitar, e partido a parti na dos pa sosiegu reglamentario sin gol, 0-0 pues.
E promé mitar Juventus a hunga ku bientu na fabor i Vespo ku bientu kontra.
Tabata na di 79 minüt di e partido, e di dos mitar pues, ku Raydolf Felix ku tremendo tiru totalmente fuera di alkanse di e portero, ta anotá e úniko gol di e partido, loke tabata sufisiente tambe pa bai ku e viktoria i eliminá Juventus fo’i dje torneo estilo “dal saka”.
Vespo ku e viktoria aki ta pasa pa semifinal di e torneo djárason awó 29 di yüli 2020 kontra e ekipo di Estrellas di Nort Saliña, di kua e ganador ta pasa pa final.
E partido djabièrnè último sigur tabata otro tremendo partido, un partido bon bishitá, loke ta proba ku e fanátiko di e deporte Rei Futbòl tabata sinti falta di su futbòl den Stadion Kralendijk.
Tur e weganan di e torneo te ku awó, tabata bon bishitá.
Riba potrètnan e rèfrinan ku a dirigí e partido. ekiponan, outor di e gol di e partido, tambe un bista di e gran públiko ku a presensiá e partido.


text:
E “Mindful Bario Program” – Programa Moveshon pa Bario a keda lansá na sentro di bario Nort’i Saliña. Mindful Bario Program ta e promé inisiativa sosial empresarial di Mindful Spirit Foundation (MSF). E programa ta enfoká riba e barionan tradishonal den un komindat Boneriano. Nos meta ta pa tur bario forma parti di e Mindful Bario Program. pa rekonstruí Boneiru komo un komunidat sólido. MSF ta kere ku kultura, kurason, identidat i historia di Boneiru ta biba spesialmente den e barionan
tradishonal. Segun Boneiru ta desaroyá, barionan tradishonal no ta forma parti den e desaroyo. E barionan aki ta kore e rísiko di keda bandoná. Pobresa, desempleo, desesperashon ta kome tur e ser di esun lagá atras, inkluso e habitantenan di e barionan. No por ta asina ku un parti di e isla ta krese i e otro parti ta sufri. Desaroyo na Boneiru mester ta pa tur su habitantenan i riba un base amplio. Kresementu di tur hende den komunidat ta esensial pa e éksito di un desaroyo duradero. No mester laga ningun hende keda atras. I lo repartí e benefisionan di e desaroyo na un manera hustu entre tur partido
ku ta partisipá. E meta di “Mindful Bario Program” ta pa segurá ku tur gremio di e komunidat boneriano por haña oportunidatnan ku presentá. E Programa ”Moveshon pa Bario” ta hasi máksimo esfuerso pa krea posibilidatnan struktural riba tereno sosial empresarial, guia ‘coaching’, programa di konsientisashon. dirigí riba e habitante di Boneiru. E proposito di e inisiativanan di MSF ta dirigí riba e vishon pa fortifiká e identidat úniko ku Boneiru tin komo un komunidat trankil ku personanan konsiente, kreativo i deportivo. Pa mas informashon, por konsultá e wèpsait https://www.mindfulspirit.nl ,òf tuma kontakto ku nos via di nos mail info@mindfulspirit.nl i sa mas di nos vishon i trabou. Huntu nos lo pone Boneiru riba mapa, komo un isla unikó I un ehèmpel na mundu.
UN INISIATIVA SOSIAL EMPRESARIAL ENFOKÁ RIBA E BARIONAN TRADISHONAL DI BONEIRU
E “Mindful Bario Program” – Programa Moveshon pa Bario a keda lansá na sentro di bario Nort’i Saliña. Mindful Bario Program ta e promé inisiativa sosial empresarial di Mindful Spirit Foundation (MSF). E programa ta enfoká riba e barionan tradishonal den un komindat Boneriano. Nos meta ta pa tur bario forma parti di e Mindful Bario Program. pa rekonstruí Boneiru komo un komunidat sólido. MSF ta kere ku kultura, kurason, identidat i historia di Boneiru ta biba spesialmente den e barionan


text:
23-2019 – Oportunidad comercial pa brinda ayudo pa reconstrui Sint Maarten: KvK ta extende invitacion na tur comerciante pa e segundo sesion informativo tocante World Bank Tenders
Oranjestad – Camara di Comercio y Industria (KvK) kier invita tur compania local cu ta opera den e sectornan di construccion, ingenieria, material, medio ambiente y maneho di proyectonan pa bin forma parti di e segundo sesion informativo tocante World Bank Tenders y di e forma aki brinda sosten na e causa. Dia 9 di mei ultimo a tene e prome sesion cu tabata un webinar caminda a duna informacion riba e plan con pa yuda den e reconstruccion di Sint Maarten. Despues di horcan Irma na 2017 Sint Maarten a purba lanta bek y a tuma paso pa recupera di e daño cu naturalesa a causa. Pa formalisa e trabounan aki a dicidi pa lanta un “National Recovey and Resilience Plan”(NRRP). E NRRP ta yuda na structura e inversionnan cu lo wordo haci via e Sint Maarten Recovery Reconstruction and Resilience Trust Fund. Pa e fondo aki Reino Hulandes a pone $550 miyon disponibel na esnan cu bin na remarke pa yuda den e reconstruccion.
Durante e di dos sesion aki, representantenan di World Bank, NRPB y RVO lo ta presente pa duna mas detaye y contesta preguntanan. Durante e sesion lo elabora riba e World Bank Tenders y con pa bin na remarke como comerciante den e sectornan menciona. Lo splica mas riba e contenido di NRBP y joint ventures via RVO. Despues di e presentacionnan lo tin “break out sessions” cu World Bank y NRBP. E programa ta culmina cu un light lunch y oportunidad pa networking.
E programa completo ta como lo siguiente:
Fecha: Diabierna, 7 di juni 2019
Lugar: auditorium di KvK
8:00 AM – 9:00 AM Registracion
9:00 AM – 9:10 AM Palabra di bonbini
9:10 AM – 9:30 AM Introduccion general
9:30 AM – 10:00 AM Recuperacion di Sint Maarten
10:00 AM – 10:15 AM Introduccion na joint ventures
10:15 AM – 10:30 AM Pauze
10:30 AM – 12:00 PM Break out sessions
12:00 PM – 12:15 PM Clausura di break out sessions y recapitulacion
12:15 PM – 1:00 PM Lunch y networking
Pa participa na e sesion bo por registra via businessinfo@arubachamber.com y asina forma parti tambe na e bon causa di yuda na e reconstruccion di Sint Maarten. Si bo tin interes pa participa por fabor tene cuenta cu mester registra no mas tarda cu 6 di juni 2019. Esaki ta un bon oportunidad pa nos comerciantenan local profila nan mes riba mercado internacional. Pa mas informacion bishita nos pagina https://arubachamber.com/pages/sint-maarten/ y asina haya sa mas riba reconstruccion di Sint Maarten.
Aruba, 29 di mei 2019
Camara di Comercio y Industria (KvK)
Scroll To Top


text:
Derecho di Mucha
Derecho di mucha ta un di e normanan di mas importante pa un fundacion manera Fundacion Telefon pa Hubentud Aruba. Nos ta kere cu tur mucha di Aruba mester sa kico ta nan derechonan y con pa nan pidi p’esaki, na un manera respetuoso. Ora abo, como mucha, sa kico bo derechonan ta, bo sa tambe cu otro hende tambe tin derecho. Bo sa con bon ta papia di bo derechonan y cu nan ta respeta bo derechonan. Unabes cu bo sa bo derechonan, bo ta funciona miho den sociedad y bo ta para, no solamente pa bo derechonan, pero tambe pa derecho di otro hende.
- Mucha y hoben mester sa kico nan derechonan y debernan ta. Esaki ta haci nan mas flexibel.
- Asina cu e mucha sa su derechonan y obligacionnan e ta desaroya miho.
- Mucha cu sa su derechonan y obligacionnan, ta mas consciente di su derechonan y ta respeta esunnan di otro.
Den nos colaboracion cu UNICEF y ‘Child helpline International’ (Liña Internacional di ayudo pa Mucha), esaki semper tabata un di e topiconan di mas importante den e proyectonan y charlanan cu ta discuti riba nan. Aki na Aruba nos ta mira cu ta cumpli cu hopi di e derechonan aki. Durante e proyectonan ta haci e muchanan consciente di nan derechonan. Tambe ta haci e mayornan y otro adultonan consciente di esaki, asina cu cada mucha por tin un infancia sigur.
Ainda tin un caminda largo pa bay. Motibo pakico Fundacion Telefon pa Hubentud Aruba ta sigui bay scol cu proyecto y charla, pa haci tur mucha/hoben/adulto consciente di e derechonan aki.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa Bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Kralendijk, – Dia 4 di september ultimo e clup di arte pa mucha, ACE Kids Club a tene un dia habri den sentro di bario Tera Kora.
Durante di e dia habri aki un total di 20 mucha a partisipa i a gosa un bol. E dosentenan di ACE Kids Club a soru pa un programa varia. E programa a konsisti di tayer di aktuashon, musika i baile.
E muchanan di un forma masha kreativo a sera konosi ku otro i despues nan a hasi algun ehersisio pa siña traha huntu. Mayornan a tuma informashon di e diferente proyektonan ku ACE Kids Club tin na kaminda. Tabata tin mucha ku a inskribi mesora i otronan a bai pa evalua ku e mucha na kas i pa tuma un desishon. Mester bisa ku ya kaba ACE Kids Club a yama bon bini na 11 miembro nobo i tin espasio pa algun mas.
Proksimamente den luna di oktober ACE Kids Club ta bai presenta su prome obra teatral ku ta titula “E Palu di Kuenta” Un obra musikal kaminda tin tur e kantikanan di ACE Kids Club huntu ku baile i aktuashon. Tur esaki den un historia kaminda e figuranan Hans & Grietje, Roodkapje, Sneeuwitje, Heks, Wolf etc ta figura. Tur den un historia kambia den un estilo krioyo speshal pa pueblo di Boneiru.
E proksimo proyekto di ACE Kids Club lo ta un “Regalo Pa Pasku”.
Ku lo estrena den luna di dezember. Si bo yu tin kualke talento di balia, kanta aktua, rap, deklama, pinta, obra di man. Nos ta kla pa guie pa e krese den su talento. Banda di esei ACE Kids Club ta specialisa den coaching di mucha pa nan por krese sano.
Pa mas informashon tuma kontakto ku Presidente di ACE Kids Club Segni Bernardina na telefon/whatsapp +599 7965677 of Direktor Artistiko Lilimar Valencia na Telefon/whatsapp +5999 6658177
Lesa tambe:


text:
WILLEMSTAD — Marvis Martina i Riley ‘Ipo’ Martina, duo ku ta para na kabes di e Fundashon Nos Tey pa Yuda, ta invitá tur amante di karaoke i bon ambiente pa un anochi di kompetensia di kanto di karaoke na klup Shell.
Esaki lo tuma djasabra anochi 9 di sèptèmber. Kosnan lo kuminsá for di 8’or di anochi. Entrada lo ta nafl.15,- pa persona. Esnan ku bin lo por gosa di e kanto di 21 partisipante i un show bon hinka den otro. E aktividat ta un fundraising p’e Fundashon por haña medionan finansiero pa nan aktividatnan den deporte (sòftbòl fast pitch) i den bario.
Ipo ku ta konosí den mundu di karnaval i kultura pa su tantísimo biahanan ku e korona komo Prins of Pancho di karnaval, I Marvis, ku ta bon konosí den Sta. Rosa i bisindario pa su aktividatnan den bario na bienestar di hóben, ta pidi un i tur pa bin pa huntu apoyá Edseline Martis, Milgard Michael, Chantal Justiana, Edwin Everts, Vera Bito, Maribel Martina, Harold Diels, Arline Hooi, Sharine Floris, Diana Romano, Echeline Pieter, Amarylis Adamus, Hortencia Gaari, Edison Maduro, Rignald Martina, Nancy Ogenia, Maritsa Isenia i Arline Hooi, den nan kanto i presentashon.
Bin i kooperá ku e fundraising mañan djasabra anochi aya na klup di Shell.


text:
Casa Blanca
Seri di Herensia Kultural
E edifisio prinsipal di Casa Blanca ta marka, huntu ku La Maravilla na Scharlooweg 5 i Belvédère na L.B. Smithplein, inisio di arkitektura neoklasisista na Kòrsou. P’esei Casa Blanca ta di gran balor pa historia di nos arkitektura. Típiko pa e estilo akí ta su forma rektangular será i su simetria riba su as sentral. Murayanan di pleistu ta dun’é un toke franses. Un otro karakterístika ta e fachada sensio ku un leshi di het dòrná, ku riba dje un ‘fronton’ triangular. Parti pafó leshi profilá blanku ta distinguí kada piso i e sótano. Na e hukinan di e edifisio tin blòki di pleister den forma di djente. Un bòrdèshi na haltu riba trapi hanchu i kubrí pa un balkon riba pilá ta asentuá su forma rektangular será. A usa e estilo akí pa traha misa, stathùis, korte di hustisia, kas di shon i lanthùis. Na rant di e kurá grandi tabatin otro tipo di konstrukshon i kasita humilde. P’esei Casa Blanca ta di balor históriko kultural tambe, komo ehèmpel di e ‘bibánan den kurá’ di ántes den Otrobanda. E kurá dilanti ta será ku un muraya ku pilá hanchu i kareda di speilu. Komo e edifisio ta na un distansia reimu for di rooilijn, su elegansia ta resaltá ainda mas.
Carel Maurits Gäerste (1804-1871) tabata un persona distinguí i pudiente. Su tata David tabata entre otro ‘districtmeester’, prokurador i fiskal militar. Su papa a yega Kòrsou na 1793, hóben, komo guardia di marina, bordo di e fragata di guera hulandes Medea. Medea, komandá pa Kontralmirante Wierts, a hunga un papel importante durante e rebelion di katibu di 1795. Ademas di miembro di Koloniale Raad, Carel Maurits Gäerste tabata entre otro tambe komersiante, doño di plantashi Malpais (o sea Daniël) i di e saliña i plantashi Hermanus. E tabata entre esnan ku a risibí e kompensashon mas grandi dia a abolí sklabitut na 1863: 22.400 florin. Su señora, Benjamina Carolina de Haseth, tambe tabata pertenesé na e élite bieu di Kòrsou.
No ta masha kla ni ki ora ni ken a duna e edifisio e nòmber Casa Blanca. Den teoria por a sak’é di e palabra blanchá. Segun historia oral di famia Gäerste, originalmente a blancha muraya di e ‘salon di baile’ riba e di dos piso ku míles di kaska di webu blanku. A bende e edifisio sinku aña despues ku Carel Maurits Gäerste kende a fayesé na 1871. Den e temporada ei grupo grandi di venezolano i otro latinoamerikanonan a hui bini Kòrsou debí na e revolushon i kontrarevolushonnan den nan pais.
A bend’é ku dr. Manuel Dagnino, médiko i intelektual venezolano i kofundador di movementu Civilisadó. Ko-redaktor di e revista Civilisadó, e dentista Elias Araujo, tambe a biba ku su famia den Casa Blanca. Su yu dr. René Araujo, botikario i opservador krítiko, tabata kasá ku ruman muhé di John de Pool. Na 1889 Johan Phillipus Evertsz Gäerste, yamá John òf Shon Wanchi i èks doño di La Maravilla, tambe a muda pa e promé piso di Casa Blanca. Johan P.E. Gäerste ta tata di dòkter Th. J.G. Gäerste ku tin un kaya na su nòmber na Jandoret i ta yu di William Charles, ruman di Carel Maurits Gäerste. Shon Wanchi tabata masha bon mirá den alta sosiedat dje tempu ei. Te na su morto na 1906, Casa Blanca tabata sinónimo pa un ambiente kultural i intelektual riku. Mandatario i negoshante, botikario i médiko, eskritor i kompositor, tur tabata gusta pasa aya. Asta a lanta un orkesta, ‘Los Dispuestos’ dirigí pa Rudolf ‘Dodo’ Palm, den Casa Blanca. Su presidente tabata Shon Wanchi Gäerste, ku tambe tabata músiko.
Portrèt
Casa Blanca, monumentu di gran ‘beyesa i balor kultural’
Fuentenan
– Register beschermde monumenten, nummer 17.014.1
– Gill, Ronald G., Een eeuw architectuur op Curaçao, 2000.
– Ozinga, M.D., De monumenten van Curaçao in woord en beeld, 1959.
– Pruneti-Winkel, P., Scharloo, a nineteeth century quarter of Willemstad, 1987
– Rojer, Josée en Jonkhout-Gehlen, Gerda, “Casa Blanca, rapportage aan het architectenbureau Plan’D2”, 1998.
– de Windt, Igma/van Putte, Florimon, Curaçao en poche/Curaçao op zak/ Kòrsou na man, 2000.
– Krafft, A.J.C., Historie en Oude Families van de Antillen: het Antilliaanse patriciaat, 1951.
– Paula, A.F., 1795 De slavenopstand op Curaçao, een bronnenuitgave, 1974
– Pool de, John, Zo was Curaçao, 2 druk, 1985.
– Boskaljon, R., Honderd jaar muziekleven op Curaçao, 1958.
Teksto: Gladys J. do Rego-Kuster. Portrèt: Prince Victor.


text:
Den tempo dificil aki nos no tin tempo pa perde na interes propio of di un partido
Diaranson 2 di september 2020 e reunion publico yama pa parlamentarionan di POR a continua, cu tabatin como punto di agenda desconfiansa den nan propio Minister, den e caso aki sra. drs. Marisol Lopez Tromp. E reunion aki a cuminsa dia 31 di juli 2020, pero a ser para den di dos tanda pa motibo cu parlamentarionan di POR a pidi na Presidente di Parlamento, pa pidi Minister President intermedia den un problema interno di partido POR. Y sigur den bista di locual e Minister a trece den prome tanda contra su mesun coleganan di partido POR a haci e relacion di trabao uno mas dificil, principalmente e acusacionan contra Minister Andin Bikker y parlamentario Howell.
Intermediacion cu Minister President
Nos por a tuma nota for di un carta cu Minister President a dirigi pa parlamento cu e impasse den POR a termina y cu nan ta willing pa sigui traha cu otro y sigur tambe cu Ministerraad tambe den interes general ta dispuesto pa traha cu e Minister en cuestion. Y asina por a conclui cu e minister ta conta cu confiansa di su colega Minister Andin Bikker y alabes lider di POR y tambe e dos parlamentarionan di POR. Esaki ta nifica cu Minister Marisol Lopez Tromp ta keda un Minister pa partido POR y cu lo tin di traha hunto cu su coleganan, pero tambe duna cuenta na su partido POR.
Reunion publico di ayera
Na momento cu reunion a habri integrantenan di MEP a exigi e minister pa documentonan cu su persona a papia di nan den prome tanda y sigur si tabatin mas documento cu lo bay papia di nan den di dos tanda, pa e por entreganan pa nos por a haya tempo pa lesanan. Motibo di esaki ta cu e agendapunt di e reunion ta desconfiansa den Minister Marisol Lopez Tromp door di fraccion di POR, pero den di prome tanda Minister mes a acentua cu e reunion aki ta bay over di integridad y corrupcion y den e cuadro ey a trece acusacionan dilanti y cu pa nos tabata hopi importante pa trece claridad riba nan. Y sigur a purba crea e impresion den pueblo cu e gobierno aki ta uno c uta corupto y sigur cu e carteraqnna di su partido POR y tambe su mesun colega Minister y ex colega Minister di POR ta den actonan coruptivo, pero lo mas straño pami na final, cu e Minister no kier bandona su partido y no kier sali di un gobernacion cu e ta categorisa como coruptivo y sigur despues di a expone su partido y forsanan ageno den partido por cu ta pone presion riba dje y forse di haci cosnan cu no ta corecto y ta pretende cu su partido ta un neishi di corupcion, pero na fianl di mediacion ta dicidi di keda manera Crazy Glue na e partido y sigur na e gobierno.
Documentonan
Nos a haya 30 documento pa studia. Di e 30 documentonan aki: 10 tabata cartanan interno (6 nos tin caba entrenan e oproepingan pa reunion), 6 contrato di supuesto spiritonan pero cu conseho positivo di directornan y di e esakina 4 a ser kibra a base di un clausaula den e contrato unda tin un opzeggingsternmijn di 2 luna y e otro 2 a ser kibra di biaha cu tabata lugar di media cu no tabata parece na trabao y dificilmente pa papia di spirito si esakinan partido POR mes a emplea, 6 conseho riba edificio incluyendo di Wayaca, Huis van Bewaring Dakota y e Independisacion di DIP, y 3 tereno cu nomber di hende cu a ser duna y cu ainda nos a keda warda riba splicacion di e esakinan durante e reunion y locual a reslata ta cu tur tabatin advies positivo di e director y firma pa e ex minister, y por ultimo 5 prohibicion di trahadornan pa drenta oficina di DIP, pa motibo cu tin investigacion interno pa sospecho di no a sigui procedura prescribi pa locual ta dunamento tereno comercial y tur esakinan ta relata na caso Flamingo. Pues ora wak bon practicamente e documentonan aki no tabata refleha locual Minister a trece di spirito y corrupcion na granel den di prome tanda y sigur mayoria documento ta refleho di investigacionan bieu manera caso di Flamingo y Avestruz.
Conclucion di e reunion
E esencia no tabata tey pa e reunion debi na reconciliacion di partido POR. Pa locual ta investigacionan y iregularidadnan no tabatin casonan nobo pero casonan relata na casonan conoci caba pa pueblo cu ta Flamino y Avestruz, sancionan tuma den ambos caso di no permiti trahadornan drenta oficina pa sigui investigacionan interno. Terenonan bao investigacion di Colony cu ta relata di un mocion cu nos mes a pasa na 2018 y sigur a resalta e tantisimo investigacion interno bao di Ministerionan di e Minister di Infrastructura y Medio Ambiente Marisol Lopez -Tromp riba posibel involvimento di ambtenaarnan cu lo ta bao investigacion den casonan di kiebro di integridad y tambe corrupcion. Locual a keda den aire y sigur despues cu minister Andin Bikker a bin dilanti ta e dos casonan di Wayaca y di e Huis van Bewaring unda Minister Andin a splica e procedura encamina y cu nada a bay robes y te ora sera e reunion, nos a keda en espera di contestacion di Minister Marisol Lopez-Tromp si e acusacion den prome tanda tabata verdad cu Minister Andin Bikker a actúa contra ley y nos a keda warda e pruebanan y sigur e denuncia oficial contra Minister Andin su mesun colega den Ministerraad.
Di mi parti mi manda e siguiente mensahe: percura pa awo en adelante haci drechi. Atende boso asuntonan interno y no bin parlamento pa resolve bos problemanan. Awo Minister Marisol Lopez Tromp ta bek den su posicion como Ministerapunta pa partido POR (paso no por otro manera) y alaves nos ta den tempo dificil y no tin tempo pa atende caprichonan di un partido, ni tampoco nos tin tempo pa perde pa atende cu interes personal. Nos focus awo ta interes general y sigur nos problemanan financiero y económico y social, y pa nos por restart bek y stabilisa nos pais. Y sigur no lo tin un next biaha!


text:
InterPark a habri su porta na SAMBIL
InterPark a habri su porta na SAMBIL
Djabièrnè a habri su porta nan ofisialmente e parke di dibertishon na Sambil ku ta Interpark.
Un parke ku diferente tipo di dibertishon pa grandi i chikí. Manera nos por a tuma nota ku e ta situá na Sambil. Orarionan pa por bishita ku hinter famia lo ta di djaweps i djabièrnè for di 6’or atardi te ku 11’or di anochi, djasabra di 4’or atardi te ku 11’or di anochi i djadumingu nan ta habri di 4’or atardi pa 11’or di anochi.
Entrada lo ta pa adulto fl. 5,– i mucha fl. 3,–. Pues durante di e periodo di vakashon hasi Interpark un bishita ku hinter famia.


text:
Bo yu menor di edat ta bai Hulanda, Aruba, Sint Maarten òf Kòrsou? E ora ei bo mester apuntá un persona ku ta tuma over e responsabilidat, kuido i kriansa di bo yu den e pais di destinashon.
E mayor(nan) enkargá ku outoridat mester entregá e ora ei un petishon pa tutela temporal, minimal kuater luna promé ku e fecha di salida serka Voogdijraad CN riba e isla unda e mucha ta inskribí. Akibou bo por lesa eksaktamente kiko ta pasa ora hasi un petishon pa tutela temporal.
Sea na tempu, di manera ku por regla asuntunan importante, manera inskripshon di bo yu, na tempu. Si e petishonario ta un otro persona ku e mayor(nan) enkargá ku outoridat, e ora ei por hasi e petishon ku un apoderashon. Bo ta haña un formulario di apoderashon mas abou riba e página akí.
Si un mucha ta 17.6 luna bieu ora di salida, e ora ei bo no mester di pidi tutela temporal. Un apoderashon ku kua un adulto den e pais di destinashon por regla asuntunan pa e menor di edat, e ora ei ta sufisiente.
Kon un petishon pa tutela temporal den eksterior ta bai?
E mayor(nan) enkargá ku outoridat ta entregá un petishon pa tutela temporal minimal kuater luna promé ku e fecha di salida serka Voogdijraad CN na e isla unda e mucha ta inskribí.
Por entregá un petishon durante e oranan di konsulta sin sita di Voogdijraad CN riba djamars i djaweps entre 09:00 or i 11:00 or di mainta. Si bo no por bai Voogdijraad CN durante ora di konsulta, bo por traha un sita telefónikamente ku Voogdijraad CN unda bo ta biba.
Bo mester bin ku tur dato personal di e mayor(nan) enkargá ku outoridat, di e menor di edat i di e persona ku bo ta deseá pa ta tutor. Na parti abou di e página akí bo ta haña un lista kompleto di kiko bo tin bin kuné si bo ta entregá un petishon pa tutela temporal serka Voogdijraad CN.
Voogdijraad CN ta kontrolá bo petishon intensivo i ta entregá esaki na un investigadó di e konseho ku ta kuminsá un investigashon. Na komienso di e investigashon bo ta risibí un karta den kua ta splika e prosedura.
Si e lugá di biba di e tutor ku bo ta deseá ta den eksterior, Voogdijraad ta manda e ora ei bo petishon pa e Konseho pa Protekshon di mucha, Raad voor de Kinderbescherming (na Hulanda) òf pa Voogdijraad riba e isla unda e tutor temporal ku bo ta deseá ta biba. Nan ta hasi e ora ei un investigashon di ambiente serka e tutor temporal ku bo ta deseá. E investigadó di e konseho ta skirbi na final di e investigashon un rapòrt i ta duna un konseho den esaki. Den e konseho akí tin pará si ta na interes di e menor di edat ku e ta bai biba serka e tutor temporal. Si no a haña ningun opheshon, ta pidi e futuro tutor pa firma un deklarashon den kua e ta bai di akuerdo pa fungi komo tutor temporal.
Despues di finalisá e investigashon ta manda e resultadonan di e investigashon i e deklarashon di e tutor proponé pa Voogdijraad na Hulanda Karibense. Si e investigashon ta kumpli ku tur rekisito, esaki ta nifiká ku e resultado di e investigashon ta positivo. Ta invitá bo e ora ei pa pasa serka Voogdijraad CN pa diskutí e konseho. Den kaso di un konseho positivo bo mester firma un deklarashon den kua bo ta bai di akuerdo pa suspendé bo di e outoridat di mayor. Ta duna bo despues tur dokumento pa bo bai kuné i bo por entregá esakinan na korte.
Bo mes mester entregá e dokumentonan na korte. E gastunan ta suma 28 dòler i ta pa bo propio kuenta. Tin bia ta kaba trata e kaso den e pais di e tutor proponé, na Hulanda esei ta varia segun region.
Korte lo plania un seshon: e seshon di korte. E mayornan ta risibí un invitashon pa esaki i tin bia e yu tambe si ainda e no a bai den eksterior. Despues ku hues a duna un veredikto, bo ta risibí un dokumento: un desishon. Den esaki tin e veredikto pará. Ku e desishon akí e tutor temporal por atendé interes di bo yu menor di edat.
Si bo yu ta bai Hulanda, e ora ei Raad voor de Kinderbescherming ta kontrolá despues di tres luna si tur kos ta bai bon ku e mucha ku a bin biba na Hulanda.


text:
Pronóstiko di tempu pa Kòrsou i bisindario bálido te djasabra mainta 06:00 o.l., 24 di yüni 2017.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l., 24 di yüni 2017.
Kompilá: djabièrnè 23 di yüni 2017, 05:00 o.l. (09:00 UTC).
Tempu: Leve- te parsialmente nublá i wer seku lo prevalesé.
Temperatura máksimo lo alkansá 32 ºC i temperatura mínimo 27 ºC.
Solo ta sali 06:13 i ta baha 19:03 o.l.
Bientu: For di direkshon generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Prinsipalmente den dia, de bes en kuando te posiblemente fuerte den ráfaga; forsa 6 (40 te 50 km/ora, 22 te 27 nudo).
Situashon general: Durante di próksimo 24 ora, ekstenshon di un sistema di preshon haltu situá riba parti oriental di Laman Caribe lo sigui stroba desaroyo di nubianan signifikante riba nos region. Un wer seku lo sigui dominá durante próksimo dianan.
Kondishon di laman: Generalmente moderá ku altura di olanan entre 1 i 2 meter (3 pa 6 pia).
Sistemanan signifikante di wer tropikal: Ningun.
Fenómeno spesial: Ningun.
Pèrspektiva te djadumingu mainta: Generalmente, parsialmente nublá i no ta antisipá áwaseru signifikante. Bientu lo bai oumentá un poko.
Meteorólogo: Statia.
E próksimo boletin di tempu lo wòrdu publiká djabièrnè 11:00 o.l. (15:00 UTC).


text:
Habitantenan MUIZENBERG preparando pa selebrashon di dia di Bandera den nan bario
Habitantenan MUIZENBERG preparando pa selebrashon di dia di Bandera den nan bario
Willemstad, 28 yüni 2017 Trabounan di preparashon serio ta tumando luga den e bario di Muizenberg kaminda habitantenan bou di liderasko di sr. Simon Rafaela “PIETJE” i sra Melitza Daal a logra haña koperashon di Betonenfabriek Brievengat pa traha otro plenchi bunita bou di e palu di mangonan grandi den sportlaan kaminda gran parti di e aktividatnan lo tuma lugá. Abo tabata sa ku kada kas den en bario aki di Muizenberg tin un of mas palu grandi di mango ku ta karga fruta na granèl. E bario aki tambe tin su baluartenan ta pesei sra. Daal i sr Rafaela kier a invitá barionan ruman pa bin selebrá ku nan djadumingu próksimo Dia di Bandera. Muizenberg na finales di aña 40 a keda kombertí den un pueblesito ( un di esnan mas bon organisá) kaminda antes nan tabata konosí solamente pa un area ku tur e kampamentunan ku CPIM a krea. Lo bo kòrda e kampamentu chinés kaminda a matansa kruel di aprel a tuma lugá mas na banda pariba Kampamentu di Merikano, i na otro bandanan pabou e kampamentunan varios di loke nos konosé komo nsuffisant( kampamentu di Surnam , Venezolano , kampamentu di karibensenan di habla inglés etc.) Abo lo por pone bo mes na altura di tur e detayesnan aki ora bo bin djadumingu awor ya ku ta bai tin kaminata bou di guia den e bario inkluso tour den trolly ku guia di bario kontantdo e bunita historia di muizenberg. Será konosí tambe kue baluartenan ku e bario aki a produsí, e bon yunan di kòrsou ku a saka nos kara. Lo ta bai tin un programa hopi animá despues ku den forma sinkronisá ta hisa bandera 12 or ku musika di kai òrgel Mack , musika di DJ , presentashon di grupo di bailenan di Colombia, tambe e grupo di baile Baliña, inkluso [resentashon di Sablika , Kòmpèr i AQ band. Varios wega manera dominó pa nos hendenan partisipá i sufisiente stènt ku kos di bebe i un variedat di kuminda pa deleita bo paladar. Djadumingu awor pone Muizenberg riba bo ruta pa bishitá i selebrá ku rumananan di Muizenberg e dia imporatnte aki di Union Nashonal.


text:
E batreinan di defensa na entrada di Spaanse Water i Caracasbaai
Seri di Herensia Kultural
Na siglo 17 i siglo 18 Spaanse Water i Caracasbaai ku nan bon hafnan, tabata di importansia pa defensa di Kòrsou. Spañónan a funda na Bahia di Santa Bárbara un pueblo ku un misa, serka di kaminda awor Landhuis Santa Bárbara ta stiuá. Debí na presensia e tempu ayá di spañónan, nan a bin yama e bénewater muchu mas despues, Spaanse Water. A konstruí diferente sistema di defensa, a neglishá nan i despues a bolbe lanta nan. Esaki a sosodé tantu na entrada di Spaanse Water komo na e parti sùit-ost di Caracasbaai.
E promé fortifikashon den besindat tabata Tolcksburg, yamá asina pa e susesor di Van Walbeeck, Jacob Pietersz Tolck. A konstruí Tolcksburg na 1639 na entrada di Spaanse Water enfrente di loke awor yama Bárbara Beach, na Punta Caballero. E tabata konsistí di un batrei pareu i un lugá pa soldánan hospedá.
Pronto Tolcksburg ta desaparesé for di e historia ku ta konosí pa nos. Un siglo despues parse nan a bolbe lanta un fortifikashon; Batrei di Willem Meijer. Dr. Johan Hartog ta konta solamente di Tolcksburg.
E informashon ku ta sigui nunka promé no a sali (legiblemente) publiká.
Riba e mapa di S. Geerts di aña 1754 tin dos biaha pintá Batterij of het Fort van Willem Meijer; ta trata di un batrei habrí na e parti patras ku shete buraku for di kua por tira, situá serka serka di laman.
Entrada di e bénewater nan a yama de Mondt der haaven van St. Barbera o sea Boka di haf di Santa Bárbara.
E teksto riba e mapa ta menshoná ku Batrei di Willem Meijer no tin kasita di vigilansia, ni tin hende ta tene warda ei i e ta dekayendo pa motibu ku a konstruyé muchu direktamente na laman. E tempu ei entrada pa haf di Santa Bárbara tabata idèmpel. Un barkas di Kompania por a logra drenta solamente ora laman ta yen.
Na 1774 direktor J.Rodier ta hasi un inventarisashon di tur fòrti i batrei na Kòrsou i e ta duna rekomendashon al respekto.
Tokante e sitio kaminda Batrei di Willem Meijer tabata e ta skirbi: “voor deesen hebben daar Twee Acht ponders Canon geleegen, de welk ook nog aldaar gedemonteerd en als in het sand begraven leggen”. Despues e ta rekomendá pa bolbe lanta un batrei aki.
Riba e mapa di D. Creefts na 1785 nos ta topa na e mes sitio akí un batrei ku seis òf shete buraku pa tira (riba e dibuho esaki no ta mchu kla) i un kas tras di e batrei. E teksto ta papia di un Fortres bij de Booke (na Boka di haf!) van St. Barber. Ta e rekomendashon di Rodier lo a kondusí na konstrukshon di e fortifikashon akí?
Miembronan di e Grupo di trabou di Arkeologia di NAAM a buska intensivamente ruina di un batrei i un kas di vigilansia na Punta Caballero, pero nan no a topa nada konkreto. E úniko indikashon di un konstrukshon ku hende a realisá ta un muraya pareu bou di awa ku ta konektá un ref di kosta pareu ku kosta firme. E batrei akí lo tabata trahá riba e ref akí ántes? Den tal kaso mester ta ku den kurso di siglonan orkannan a batié kibra.
E fòrti bunita i bon konosí pa tur hende Fort Beekenburg ta situá na Caracasbaai.
Ménos konosí ta ku un batrei na e skina sùit-ost haltu di Caracasbaai tabata protehé Fort Beekenburg. Pero promé ku a traha e batrei akí, tabatin un otro fortalesa: het Blokhuis.
A konstruí Het Blokhuis na 1639 pa e por a defendé Tolcksburg na entrada di Spaanse Water di patras i kubri Caracasbaai mes tambe. Het Blokhuis tabata konstruí ku balki pisá i e tabata situá riba un terasa (haltu) na Caracasbaai. Hopi tempu despues a konstruí pegá pegá kuné e edifisio di Kuarentin, na un nivel un poko mas abou.
Sin embargo, durante e úniko akshon ku e fortalesa akí a hañ’é konfrontá kuné e no a kumpli ku su meta. Na 1673 fransesnan a baha na tera na entrada di Spaanse Water. No tabatin hende na warda na Tolcksburg. Fransesnan a ranka sali bai ataká Blokhuis. Sin embargo, e hendenan na warda aya a kore limpi bai despues ku nan a daña e kañonnan. Nan a bati un klabu den e buraku kaminda e mecha ta.
Na 1702 direktor Nicolaas van Beek a disidí di atendé debidamente ku defensa di Caracasbaai. Pa protehé konstrukshon di e fòrti grandi, ku depsues a haña e nòmber Beekenburg nan a restourá het Blokhuis promé. Segun Hartog, e restourashon akí a bin resultá den “konstrukshon di un puesto kompletamente nobo, yamá de Uitkijk. Na 1703 a kaba ku konstrukshon di e Puesto Uitkijk. Pa arma, nan tabatin kuater kañon di kua dos di 18-liber, mas pisá asta ku esunnan di Fort Beekenburg ku e tempu ei ainda tabata den konstrukshon.”
E úniko akshon ku e Puesto Uitkijk a mira tabata e atake inlges riba Fort Beekenburg. Inlgesnan a ataká e puesto ei for di tera. E tiki hòmbernan na e puesto, ocho, a hinka klabu den e úniko(!) kañon i tir’é abou. E ora ei nan a hui bai Fort Beekenburg, ku por a duna sufisiente resistensia na inglesnan i esakinan no por a konkistá e forti.
Despues Hartog no a topa niun informashon mas tokante e fòrti i el a puntra su mes si kisas efektivamente inglesnan no a destruí tal fòrti.
Miembronan di e Grupo di trabou di NAAM a investigá intensivamente e sitio kaminda het Blokhuis i de Post Uitkijk tabata i nan a yega na e konklushon ku a sobra basta di e fortifikashon akí. Muraya fuerte ta klaramente visibel tantu pariba komo pabou di e terasa. Banda di e flur grandi di e batrei tin fundeshi di edifisio.
Investigashon mas aleu den archivo a produsí un mapa detayá di loke S. Geerts ta yama na 1754 ‘De Ruyters Uytkeyk’. Tin riba e terasa un batrei pisá ku ocho buraku pa tira i su tras por mira dos kas; “Het Huis voor de Bosschieter en het Arsinaal” i “De wooninge voor De Ruiter”. ‘De Bos-of busschieter’ tabata e persona enkargá ku kañon, ku aparentemente tabata permanesé den e edifisio ei ku munishon pa e kañonnan i otro arma. De Ruiter tabata e komandante.
Na 1785 D. Creefts ta pinta e batrei klaramente ku un kas di biba su tras. Nòmber di e barei hende no por lesa pasobra un doblá di e mapa ta stroba esei. Riba e Mapa Topográfiko di militarnan di aña 1829 por lesa klaramente “Batterijuitkijk”.
Ku esaki historia di e skina sùit-ost di Caracasbaai no a kaba ainda pasobra den Segunda Guera Mundial tabatin na e mes lugá akí ku e batreinan bieu, e Batrei Caracasbaai ku kañon di 7.5 centimeter. E batrei hulandes akí konstruí na 1940 tabatin un edifisio tambe den kua tabatin un ‘richtpost’ montá, kaminda por a para mek riba un meta, aparentemente konstruí riba fundeshi di un di e edifisionan di ‘De Ruiters Uitkijk’. Tripulashon di ‘Batterij Caracasbaai’ tabata biba den e edifisio di Karentin pegá ei.
Miembronan di e Grupo di Trabou a eksplorá tur ei banda i nan a haña tur sorto di otro opheto interesante (di betòn), di kua nan no por a dedusí nan funshon eksaktamente.
A topa ei un palu kòrtiku di betòn ku símbolo chines skirbí den e semènt muhá. Mayoria di e ekspertonan no por a saka nada afó, te ora e eksperto ku konosé loke ta chines, Ward Vermeer, a mustra ku e por a tradusí parsialmente e símbolonan skirbí di forma pete i no muchu kla. E por a desifrá e símbolonan pa piedra konmemorativo, Wang, destruí i laman.
Esaki lo ta relashoná ku un di e 12 chinesnan ku nan a tira mata durante e welga di nabegante na Kòrsou na 1942? Su nòmber tabata Wang Ah Kuo, nasé na Fukiun na 1896.
Teksto i portrèt: Francois van der Hoeven/ redakshon final NAAM


text:
INFORMASHON DI E PRODUCTO
Apliká e loshon di forma generoso riba e zona ku mester di alivio. Ripití segun ku e ta nesesario.
-
- Segun e kontestanan di personanan ku ta usa Alcolado Glacial na mas ku 40 pais, algun di e efekto i usonan di Alcolado Glacial ta*;
-
- Un sensashon di friamentu ora e wòrdu usá
- Alivio di doló di kabes
- Alivio di kentura i e sensashon di “eis”
- Alivio di blokeo kousá pa grip òf sleim den nanishi
- Alivio di grawatamentu kousá pa piká di sangura
- Alivio di doló di barika
- E ta suavisá doló di múskulo
- Relahashon ora e wòrdu usá pa masashi i huntamentu
- Efektonan kalmante i refreskante riba e kueru ora e wòrdu usá komo aftershave
- Personanan ku ta usa Alcolado Glacial a indiká ku nan ta asta us’é pa hasi limpiesa
*basá riba investigashon no sientífiko i kontestanan di fanátikonan di Alcolado Glacial riba medionan sosial. Alcolado Glacial ta wòrdu klasifiká komo un produkto di perfume. Alcolado Glacial no ta un produkto di remedi. E informashon riba e página aki no ta konseho médiko i no mester wòrdu konsiderá komo tal. Personanan ku ta deseá konsulta médiko mester drenta den kontakto ku un profeshonal di salú outorisá.
E ta solamente pa uso eksterno. Manten’é leu for di wowonan i e partinan moli di e kurpa nèt bou di kueru. No usa verbant òf lora bo mes ku paña papa muhá di Alcolado Glacial ya komo ku esaki por kousa blar i/òf iritashon di kueru. No us’é riba paña ya komo ku esaki por produsí pèrdèmentu di koló.
Alkohòl SD No. 40B (76%), Mentol, Fragansia, Awa, FD&C Blou No. 1, y FD&C Hel No. 5.
Salú i Beyesa / Kosmétiko
INFORMASHON DI E PRODUKTO
Muha bo mannan bon ku e produkto i laga nan seka sin pasa sèrbètè riba nan. Pa muchanan bou di 6 aña, usa solamente bou di supervishon di un adulto. No ta rekomendá pa usa riba beibi. No ward’é den temperatura mas altu ku 40°C. E por kousa pèrdèmentu di koló den sierto telanan. E por kousa daño na palu i plèstik.
Pa labamentu di man pa redusí bakterianan riba kueru
Rekomendá pa uso regular
Pa e momentonan den kual no tin habon disponibel
Pa uso eksterno, solamente pa man. Inflamabel. Tene leu for di kayente i vlam. Ora usa e produkto aki: Ten’é leu for di bo wowonan. Den kaso di kontakto ku wowonan, spula kabalmente ku awa. No inhal’é ni guli’é. Evitá kontakto ku kueru kibrá. Si desaroyá un iritashon di kueru, stòp di usa e produkto mesora i konsultá bo dòkter di kas. Ten’é leu for di alkanse di mucha. Den kaso di gulimentu aksidental, buska ayudo médiko.
Aktivo: Alkohòl etíliko 62%
Inaktivo: Carbomer, FD&C Blou No.1, FD&C Hel No. 5, Fragansia, Gliserina, Alkohòl Isopropíliko, Miristato di Isopropilo, Glikol di Propileno, Asetato di Tosoferilo i Awa.
Salú i Beyesa / Kosmétiko
INFORMASHON DI E PRODUKTO
Hunta e krema riba e kueru situá riba òf serka di e área ku mester wòrdu aliviá.
Habri kanalnan di rosea
Aliviá doló di kabes, sleim den nanishi i doló di múskulo
Ten’é leu for di alkanse di muchanan.
Mentol 5%
Petrolato 81,4%
Fragansia 2.1%
Goma di kanfer 3%
Was di parafina 8.5%
Salú i Beyesa / Kosmétiko
INFORMASHON DI E PRODUKTO
Apliká di forma generoso riba bo kueru ku awa i frega ku bo mannan.
Den ducha i den baño.
Mantené e produkto aki for di alkanse di mucha
Sodio Tallowate, Sodio Cacaote, Awa, Ásido de Koko, Fragansia, Sodio Chloride, Gliserina, EDTA Tetrasodium, Ásido Fosfóriko, Dióksido di Titanio, Mentol, D&C Bèrdè No. 5, y FD&C
Salú i Beyesa / Kosmétiko
INFORMASHON DI E PRODUKTO
Limpia e área afektá òf e superfisie infektá. Us’é 1 pa 3 biaha pa dia.
Un promé ousilio pa yuda prevení e riesgo di infekshon den kueru den evento di kòrtanan chikí, raspamentu, i kimá. Tambe e ta desinfektá superfisienan ku ta wòrdu usá regularmente.
Pa uso eksterno so. Inflamabel. Ten’é leu for di kayente i vlam. Konsulta un dòkter promé ku bo us’é si bo tin herida profundo òf herida kousá pa perforashon, herida kousá mordementu di animal, òf kimá serio. Ora usa e produkto aki, ten’é leu for di bo wowonan. No us’é den áreanan grandi di bo kurpa. No us’é pa mas ku un siman a ménos ku un dòkter indiká bo pa hasi esaki. Stòp di us’é i konsultá un dòkter si e kondishon persistí òf bira pió. Ten’é leu for di alkanse di mucha. Si bo guli’é, buska ayudo médiko òf drenta den kontakto ku un Sentro di Kontrol di Venenamentu inmediatamente.
- Ingrediente aktivo: Alkohòl etíliko di 70%
- Ingrediente inaktivo: Awa
Disolvente di alkohòl. Antiséptiko. Desinfektante.
PRODUCT INFORMATION
Pone sufisiente produkto den bo planta di man pa e por sprei bai riba tur dos man i hunt’é riba bo kueru te ora e seka. Pa muchanan bou di 6 aña di edat: usa solamente bou di supervishon di un adulto
Un desinfektante pa yuda redusí bakterianan riba kueru. Ta rekomendá uso ripití.
Pa uso eksterno so. Inflamabel. Ten’é leu for di kayente i vlam. Ora usa e produkto aki: Ten’é leu for di bo wowonan. Den kaso di kontakto ku wowonan, spula kabalmente ku awa. No inhal’é ni guli’é. Evitá kontakto ku kueru kibrá. Si desaroyá un iritashon di kueru, stòp di usa e produkto mesora i konsultá un dòkter. Ten’é leu for di alkanse di mucha. Den kaso di gulimentu aksidental, buska ayudo médiko.
- Ingrediente aktivo: Alkohòl Etíliko di 68%
- Ingrediente inaktivo: Fragansia i Awa
Salú i Beyesa / Kosmétiko
Tuma nota ku no ta tur produkto ta disponibel rònt mundu. Por fabor, averiguá esaki serka e distribuidor mas serka di bo.


text:
WILLEMSTAD – Doño dje instalashonnan di refineria ta duna klaridat apsoluto riba futuro di e refineria. Esaki ta un asuntu hopi nesesario. Asina Manuel Medina, direktor general di e gigante di zeta Venezolano PdvSA, ta bisa.
Wereldomroep ta publiká ku esaki ta e kontesta di Medina riba e karta ku Egdar Leito a entregá na refineria durante e marcha di protesta di 7 di mei último. E dia ei 150 persona a protestá kontra polushon di Isla bou di guia di lider di e Komité Marcha Polushon, ku un tempu tabata hefe di medio ambiente na Isla.
Segun Medina mester di invershonnan grandi pa un periodo te despues di 2019, ora e kontrato di hür ku Refineria di Kòrsou (RdK) terminá. Invershonnan ku, segun Medina, ta amortisá nan mes te hopi tempu mas despues ku e fecha menshoná.
Preokupante
Den su karta e direktor general ta trese dilanti, ku a pone su kompania dilanti di ‘e situashon masha preokupante akí’. PdvSA ta enfatisá den e karta di Medina ku, no opstante, e ke tene su mes ‘estriktamente na norma i leinan di Kòrsou relashoná ku medio ambiente’.
Remarkabel den e karta di Medina ta e echo, ku Isla ta basa e demanda ku e ta tene su mes na lei di molèster, riba e argumentashon ku ‘esaki a sali na kla den e sentensianan diktá riba e tema akí, tantu na Korte di asuntunan atministrativo komo den Korte di kasonan penal di isla di Kòrsou’.
Medina ta bisa, ku Refineria Isla a hiba e asuntunan akí na un bon final, ku e kompania ta dirigí su mes riba kumplimentu ku normanan di medio ambiente i ku e kompania ta demostrá su ablidatnan tékniko riba e tereno ei.
Página di wèp
Medina ta kontinua bisando ku, n’e mésun manera ta resultá for di midimentunan di dióksido di suafel (SO2) ehekutá na stashon di kòntròl di gobièrnu, ku e refineria ta kumpli ku e normanan stipulá. Por averiguá esaki tambe riba e página di wèp di Ministerio di Medio Ambiente.
Medina ta bai asta un paso mas leu, reprochando e Komité ku e ta ‘kometé un atentado riba trankilidat laboral i seguridat di nos prosesonan empresarial’. Na opinion di PdvSA e supuesto estafa di e Komité ‘den ningun aspekto no ta kontribuí na un diskushon sano, sinsero i habrí riba futuro di e refineria di Kòrsou’.
Mientrastant awe Refineria Isla ta start up atrobe. E refineria a indiká di laga e start up tuma lugá akompañá ku menos molèster posibel pa komunidat.
Bron: La Prensa


text: Diamars anochi a drenta informe di cu tin un dama ta gritando pa yudanza na Catiri, mesora a dirigi 2 patruya na e sitio. Polisnan a yega y a scucha ainda e dama ta gritando pero e porta tabata sera, nan a bati fuertemente na e porta pero ningun hende a habri e porta. Polis a bisa si no habri e porta lo yama fiscal auxiliar pa kibra esaki drenta paden. Ora cu ya e preparativonan a ser haci pa e fiscal auxiliar presenta diripiente ahabri e porta. A bin resulta cu tabata trata aki di un pleito pero ningun keho kier a ser duna. A logra pa e tata bin busca un persona eynan y hib’e na Ponton pa e cuenta calma.


text:
Orashon djamars 11 di yüli 2017
Orashon djamars 11 di yüli 2017
SEÑOR, tende un kos di bèrdat, paga tinu na mi gritu, tende mi súplika, e ta sali for di un boka ku no tin engaño. Laga mi sentensia sali for di Bo, laga bo wowo mira kiko ta hustu. Bo por tèst mi kurason i samin’é den anochi, purba mi den kandela — Bo no ta haña nada. Ni maske kiko mi pensa, mi boka no ta peka. Kontrali na loke otro hende ta hasi mi a keda fiel na palabra di bo boka i mi a evitá nan andá violento: Mi pasonan a sigui bo pista firmemente, mi pianan no a hera nunka. Mi ta yama Bo, o Dios, komo Bo ta kontestá mi, paga atenshon, skucha mi palabra. Demostrá bo amor tan milagroso, Abo ku pa forsa di bo man ta salba esun ku skonde serka Bo for di esnan ku ta lanta kontra nan. Kuida mi manera pret’i wowo, skonde mi den sombra di bo alanan p’e pekadónan ku ta kla pa ataká mi, mi enemigunan mortal ku ta changa mi. Nan kurason a bira duru, sin heful, kos insolente ta loke nan ta papia. Nan ta sigui mi, ya nan ta rondoná mi, ta buska un chèns pa tira mi abou. Nan parse leon yen di gana di sker, un yu di leon ku ta lur den skondí. Lanta, SEÑOR! Enfrentá nan, tumba nan! Usa bo spada i libra mi di e malbadonan. Laga bo man, SEÑOR, libra mi di e hendenan, di nan ku tin kiko ku nan ke den nan bida: yena nan stoma numa fo’i bo provishon, laga nan yu hòmbernan sinti nan yen i asta duna nan yunan loke sobra. Ma ami, hende hustu, lo mira bo Kara i lo ta yen di bo presensia, ora mi spièrta.
Salmo 17:1-15


text:
Desde e calamidad laboral causa pa e Corona virus, Gobiernomesora a sali na asistencia di tur e trahadonan cu a, ta y lo por perde nan trabou of entrada. Riba 19 di maart Minister Glenbert Croes a anuncia introduccion di FASE – FondoAsistencia Social di Emergencia. Un ayudo financiero pa e grupo mas afecta cu ta e clase trahado. Mientras tanto te april21 tin 10.640 persona cu a registra y un total di 1433 compania. Apesar cu tin hopi aplicacion, mayoria ta incompleto. Rekisitonan ta: ID valido, Permiso (si ta aplicabel), Ultimo payslip of 2 si ta cobra pa quincena y e carta di e dunado di trabou den cual ta splica pakico y bou kicondicion ta manda bo cas of baha entrada etc.
FASE ta pidi un biaha mas su atencion pa e siguientepuntonan:
1. FASE Helpdesk a ricibi hopi peticion pa e ayudofinanciero. Helpdesk di FASE ta trahando hasta fin di simannan pa por procesa tur aplicacion. E team di FASE ta compronde cu e aplicante ta desea di haya un notificacion cu si su peticion ta aproba of no. FASE ta informa, cu tur hendelo ricibi un notificacion na su debido tempo despues cu e aplicacion cana su trayecto cu ta envolvi SVB, DIMP, DTP (pa taxista y autobus), DAO, DPL, DIMAS (si ta necesario) pa finalmente e aplicacion yega na e comision di aprobacion.
2. FASE ta haci un apelacion riba tur hende cu a y ta aplica,:percura pa bo aplicacion ta completo. Si bo entreg’e completoe proceso ta cana mas lihe. No lubida cu ta mas di 10 mil hende a aplica y ta aplicando cada minuut. Si su aplicacion ta incompleto, e ta causa un tardansa innecesario pa su persona y pa e comision di evaluacion y aprobacion.
3. Si como compania, sea ta Eenmanszaak, VBA of NV, ta desea di aplica pa FASE tambe, mester entrega e siguienterekisitonan:⇒ Registro di Camara di Comercio no mas bieu cu 6 luna⇒ Den caso cu bo ta un ZZP’er, (Zelfstandige ZonderPersoneel), Musico, Taxista, Autobus, Artista, etc., tambemester entrega 2 ultimo prueba di pago di BBO/BAZV/BAVP ⇒ FASE lo controla si bo persona NO ta un accionista mayor y si bo persona ta wordo considera un empleado
4. Den caso cu su aplicacion pa FASE no wordo aproba, por semper aplica pa Asistencia Social (bijstand) naDepartamento di Asunto Social. Number di telefon pa yama ta 528.1110. Pa esaki tambe tin e siguiente exigenciananconforme e Ley di Bijstand:⇒ Mester tin nacionalidad Hulandes⇒ Mester tin por lo menos 3 aña inscribi na Censo⇒ Si bo persona no ta cumpli cu e rekisitonan aki, HIAS y Cruz Cora tambe ta ofrece asistencia